Bhojpuria.com | विमलेश त्रिपाठी के युवा ज्ञानपीठ पुरस्कार\nHome Sahitya Others विमलेश त्रिपाठी के युवा ज्ञानपीठ पुरस्कार\nविमलेश त्रिपाठी के युवा ज्ञानपीठ पुरस्कार\t08 June 2011\tNews Desk\tनई दिल्ली। भारतीय ज्ञानपीठ, दिल्ली द्वारा साहित्य के क्षेत्र में युवा लेखकन के हर वर्ष दिहल जाये वाला प्रतिष्ठित पुरस्कार युवा ज्ञानपीठ पुरस्कार अबकी बार हिन्दी के चर्चित कवि और कथाकार विमलेश त्रिपाठी के प्रदान करे के घोषणा कईल गईल बाटे। बहुमुखी प्रतिभा के धनी विमलेश त्रिपाठी साहित्य के नामी युवा लेखक भइला का संगे-संगे भोजपुरी से भी बहुत महत्वपूर्ण रूप से जुड़ल बानी अउर भोजपुरी लोकगीत में खास रूचि के कारण उनकर भोजपुरी के दू गो एल्बम भी रिलीज हो चुकल बाटे।\nभारतीय ज्ञानपीठ के इ पुरस्कार कवनो लेखक के कवनो विधा के पहिलकी किताब पर दिहल जाला। एह बार पुरस्कार समिति में डॉ. नामवर सिंह, कथाकार अखिलेश, डॉ. गंगा प्रसाद विमल, जितेन्द्र श्रीवास्तव सहित भारतीय ज्ञानपीठ के निदेशक रविन्द्र कालिया अउर भारतीय ज्ञानपीठ के न्यासी आलोक जैन शामिल रहलन।7जून के डॉ. नामवर सिंह के अध्यक्षता में भईल बैठक में सर्वसम्मति से श्री विमलेश त्रिपाठी के भारतीय ज्ञानपीठ के युवा पुरस्कार उनकर कहानी संग्रह अधूरे अंत की शुरूआत पर देवे के निर्णय लिहल गईल।7 अप्रैल 1977 में बक्सर जिला (बिहार) के हरनाथपुर गांव में जन्मल विमलेश जी प्रेसिडेंसी कॉलेज आ कलकत्ता विश्वविधालय से हिन्दी साहित्य में स्नातकोत्तर के उपाधि अर्जित कइनी अउर केदारनाथ सिंह के कविता में लोक संस्कृति आ आधुनिकता विषय पर पी.एच.डी कई रहल बानी। कहानी के साथे विमलेश जी कविता के क्षेत्र में भी सक्रिय बानी। कविता आ कहानी के माध्यम से विमलेश जी पिछला कुछ वर्ष से लागातार चर्चा में बानी। बहुत जल्दी उनकर कविता संग्रह “हम बचे रहेंगे” छप के आ रहल बा। विमलेश जी के कविता कहानी में भोजपुरी संस्कृति आ माटी से जुड़ाव साफ महसूस कई जा सकेला। उनका कविता संग्रह पर वरिष्ठ कवि केदार जी के कहनाम बा –“इन कविताओं के एक अन्य चरित्र लक्षण ने भी ध्यान आकृष्ट किया। वह है इनकी गहरी स्थानीयता – किसी आंचलिक अर्थ में नहीं – बल्कि अच्छी कविता के सहज गुण धर्म के रूप में स्थानीयता। यों तो यह बात पूरे संग्रह में देखी जा सकती है। पर मेरे जैसे पाठक ने उसे सबसे पहले लक्ष्य किया इस कवि के भाषिक व्यवहार में। भोजपुरिया क्षेत्र से आने वाले इस कवि के भाषा-शिल्प में मुझे अनेक ऐसे शब्द मिले जिनसे लम्बे समय बाद मेरी भेंट हुई। ‘पाम्ही’ और ‘अनगराहित भाई’ ऐसे ही प्रयोग हैं। भाषा के स्तर पर जिस बात ने मुझे गहरी आश्वस्ति दी वह है कवि का वह विवेक जिसके चलते वह भोजपुरी शब्दों को कविता के पूरे प्रवाह में इस तरह घुलमिल जाने देता है कि वे सहज लगते हैं और सुग्राह्य भी।“भोजपुरिया डॉट कॉम परिवार एह अवसर पर विमलेश त्रिपाठी के शुभकामना देता, अउर उम्मेद करता कि एही लेखां उहाँ का सफलता के सीढी चढत जाएब।\nComments (12)\tjust time paas\t1\nWednesday, 08 June 2011 19:31\tPANKAJ PANDEY\tkya baat hai yaar bahut taraaki kar rahe ho...................\nबधाई आ शुभकामना\t2\nWednesday, 08 June 2011 23:28\tभास्कर रंजन\tबहुते बहुते बधाई बा बिमलेश भाई जी के ... अइसही अपना घर परिवार आ समाज के नाम देश दुनिया में करत रहीं इहे शुभकामना बा ।\nThursday, 09 June 2011 09:08\tSharat Nikhil\tBimlesh Bhaiya ke dher Badhai :)\nprof. in D.U.hindi deprt.\t4\nThursday, 09 June 2011 12:16\tDr. sudha upadhyaya\tBAHUT SHUBHKAAMNAAYEN BHAWISHYA ki ore aashaanvit hoon\nपुरस्‍कार पाठकन के भरोसा आ लेखक के जिम्‍मेदारी बढ़ा देवेला\t5\nFriday, 10 June 2011 00:14\tप्रमोद कुमार तिवारी\tभाई विमलेशजी के दिल से बधाई। रउआ रचनाशीलता के ज्ञानपीठ सरहलस एकरा से हमनी के हार्दिक संतोष मिलल बा। साथहीं हमरा यकीन बा कि एह पुरस्‍कार से रउआ उर्जा में बढ़ोतरी भइल होई अउर ओकर परिणाम जल्दिए हमनी के अउर संग्रह के रूप में देखे के मिली। एक बेर फेर से हमरा ओर से अउर सब भोजपुरिया भाई बहिन लोग के ओर से साधुवाद। नेह के साथे\nSaturday, 11 June 2011 20:32\tविमलेश त्रिपाठी\tआप सभ मित्र लोगन के बहुत आबारी बानी...रउआ सभे के स्नेह से बढ़ि के कवनो पुरस्कार नऱखे हमरा खातीर...बहुत आभार...\nWednesday, 15 June 2011 12:35\tDr. RONA BANERJEE\tCongratulations Bimlesh ji.\nThanks to you Tribhathi\t8\nMonday, 20 June 2011 13:11\tHari shankar Gupta\tthanks\nWednesday, 10 August 2011 20:10\tprakashpandit\tbhojpuri jagat ke naam badhawe khatir aapke bahut bahut dhanyawaad\nSunday, 14 August 2011 19:18\tbipin bahar\tbimlesh bhai.....\nyuva gyanpeeth khatir badhayi....jarure ee hamni khatir gumaan ke baat ba...ishwar khub yashashwi banawas raura ke...shubhkamna..\nMonday, 03 October 2011 20:02\tबृज किशोर तिवारी\tबहुत बधाई ...........\nहम बचे रहेगें\t12\nSaturday, 25 February 2012 17:50\tshiv shambhu sharma\tबहुत बहुत बधाई ! उनकर दुसरका संग्रह के इंतजार बा ।


भोजपुरी में का बा - भोजपुरी में ऊ मिठास बा जइसे आमावा के मोजरा से रस चुएला | Bhojpuri cinema youtube google social media Video Bihar nodakm – News18 हिंदी\nभोजपुरी भाषा अपना आप में बहुत मधुर ह. गूगल के साथ यू-ट्यूब पर भी भोजपुरी के तमाम चीज भोजपुरी में मिल जाता आ भोजपुरी के खूब व्यूज आ लाइक भी मिलता. येसे साफ बा कि लोग अभियो भोजपुरी के पसंद करेला.\nLast Updated : October 07, 2020, 09:05 IST\nएगो बात ना बुझाला - जब अंगरेज सब जाहां जाले स धाड़ाधड़ अंगरेजी में बतिआवेलेस. बाङाल के लोग कवनो मुलुक में पहुंचि के बाङाली बोलेला, दक्खिन के लोग आपन आपन बोली आ भासा में जोर जोर से बतिआवेला, त भोजपुरी बोलेवालन के लाज काहें लागेला? खाली ए से कि अभी ले भोजपुरी के भाषा के मान्यता नइखे मिलि पावल, अभी ले भोजपुरी बोलिए भरि बा. बाकिर जावना बोली में बतिआवे आला करोड़ों लोग होखे ओकारा मान्यता के मोहताज होखेके चाहीं भाला?\nबड़ बड़ सहरन के के कहो, गांव में भी भोजपुरी से परहेज देखे मिलेला त बहुते दुख होला. भोजपुरी गाना-बजाना के नांव प त जवन परोसल जाता औकारा बारे में कहे सुने के कुछु बांचल नइखे. भोजपुरी सिनेमा में भी एगो-दूगो फिलिम के छोड़ि दीहल जाउ त बाकी त घूरे लेखा जामा भइल बा. बाकी अइसनो बात नइखे कि गाना-बजाना आ फिलिम से भोजपुरिये से भेदभाव आ परहेज करता लोग. हमनी के जब छोट रहनी जा तब घरे भोजपुरी आ स्कूल में हिंदी में बतिआईं जा.\nहिंदी आ अंगरेजी पाढ़ाई के साथे आछा होत गइल, बाकिर घर परिवार में भोजपुरी के आदत बनल रहल. आदति त अइसन हो गइल कि जेकारा से भोजपुरी में बतिआवे के आदति बा ओकारा से बतिआवे घरी ना मुंह से हिंदी निकलेला ना अंगरेजीए. आजु त हालत ई हो गइल बा कि भोजपुरी के के कहो, अंगरेजी के चकर में हिंदिओ के भाव नइखे मिलत जवन बहुते पहिले मिलि जाए के चाहत रहे. छोट प जब हमनी के दोस्तन से हिंदी में बतिआईं जा त बाबा, ईया आ बड़-बुजुर्ग लोग कहे कि ए लो के नाया नाया लगन लागल बा - अंगरेजी बोलता लोग.\nअसल में ऊ लोग पूरा जिनिगी भोजपुरिये बोलत गुजारि दीहल आ जब तेज स्पीड में हिंदी सुने लोग त बुझा ना पावे. त कहे लोग कि अंगरेजी ह. तब भोजपुरी छेतर के घरन में सहरो में हिंदी बोले के परथा ना रहे. अब त हालि ई बा कि गांवों में लोग बचवन के नइखे चाहत कि भोजपुरी बोल स. भले सबके भोजपुरी में ऊहे पूरबिया टोन सुने के मिलो, बाकिर बचवन के भोजपुरी नइखे लोग बोले दीहल चाहत. लोग के लागता कि अगर बचवन सब घरे भोजपुरी बोलिहन स त स्कूलों में बोले लगिहन स. जोकि स्कूल में केहू भोजपूरी बोलत सुनि ली त घर परिवार के बेइजती हो जाई.\nएहि से अब घरहूं में लोग बचवन से भोजपुरी में बतिआवे से परहेज करे लागल बा. एकर मतलब ईहो ना कि कवनो भासा से परहेज करे के जरूरत बा. जे जाताना भासा सीखि लेउ कमे बा. अगर सौख होखे त सीखहीं के चाहीं. अइसन कइगो भासा बाड़ी स जावना के जाने वाला के रोजगार भी आसानी से मिलि जाला. अब आईटी सेक्टर में भी अलग अलग भासा जानेवालन के पूछ बढ़ि रहल बा. भले ई बाजार के दाबाव होखे, बाकिर गूगल के भी मजबूरी में भारतीय भासा आपनावे के परल. सर्च से लेके आ अब त यूआरएल तक ले हिंदी में आ गइल बा.\nगूगल के साथे साथे यू-ट्यूब के भी एहसाने बा कि भोजपुरी वीडियो डाले के मोका मिल गइल बा. ए घरी त बिहार के गांव-गिरांव से यू-ट्यूब चैनल चल तारे से जवाना के घंटे भरि में लाखों में व्यूज दरज होता. आ खुसी के बात ईहे बा कि अइसन एगो-दूगो ना बलुक सैकड़न चैनल बनि गइल बाड़े स. ओ चैनलन पर कामेडी होता. रोमांस, ड्रामा आ ननद भउजाई से लेके गोतिनी के दोस्ती आ दुसमनी कुल्हि देखावे के कोसिस हो रहल बा. ऊंहा कवनो एकता कपूर त नईखी जे सास-बहू के साजिस आ काहानी सुनावसु, आ ना केहू एक्टिंग के ट्रेनिंग ले ले बा, बाकिर देखि सुनि के मन खुसी से चहके लागता.\nभोजपुरी विशेष - लालूजी लचार काहे भइले, कइसे मिली राजद के गद्दी?\nभोजपुरी के मतलब हिंदी के अपभ्रंस न होला. कवनो चीजु के नाम में '...वा' जोड़ि देला से भोजपुरी न बनि जाले - स्कूटरवा, बजरवा, मलवा, सिनेमवा... हर चीजु के आपन खासियत होखेला. अंगरेजी में ओकारा के 'कैरेक्टरिस्टिक फीचर' कहल जाला आ हिंदी में 'अभिलाक्षणिक गुण'. ठीक ओसहिं जइसे गुड़ आ चीनी दूनो अंगरेजी में स्वीट होखेला बाकिर दूनों के मिठास में आसमान जमीन के फरक होखेला. दिक्कत वाली बात ई बा कि ई कुल्हि लिखि के चाहें बोलि का सामझावल ना जा सके.\nअइसे त कवनो चीजु गरम होखेला आ कवनो ठांडा. हिंदी के बिगाड़ि के बोलेवाला बोलि दीहें कि गरमे त बा. टोकाला प त ईहो कहि देला लोग कि भोजपुरी में का बा? अब लोग सुने के तेयार होखे तो इत्मीनान से सामझावल जा सकेला कि भोजपुरी में का नइखे. जवन चाह कुल्हि बा. जइसन चाह ओइसन बा. बाकिर कुल्हि तबे बुझाई जब केहू गहराई से समझल चाहे. जेकारा भोजपुरी के साथे साथे हिंदिओ आ अंगरेजियो आछा से आवत होखे, ऊहे गहराई तक समझि बुझि सकेला.\nगरमे बोलाला से ना होई. कुल्हि चीजु खाली गरमे ना होखेला - ऊ 'तातल' भी हो सकेला आ 'धीपल' भी हो सकेला. तातल ऊ भइल जावना के अंगरेजी में - 'हॉट' कहल जाला. ओसहिं 'धीपल' ऊ भइल जावना के अंगरेजी में - 'ल्यूक वॉर्म' काहाला. बाकिर ई कुल्हि बात ऊहे समझि सकेला जे भोजपुरी के साथे साथे हिंदी आ अंगरेजियो के नीमन से पढ़ले लिखले आ बुझले समझले होखे.\nबिदेसिया फिलिम में एगो गाना ह - 'दिनवा गिनत मोरे...' ए गाना के सुमन कल्याणपुर गवले रहली. एही गाना में आगे के लाइन बा कबो धिआन से सुनबि सभे - 'बऊर लागे अमवा बाऊर भइले जियारा...' अइसन लाइन आजु काल्हु हिंदी में खासतौर प टीवी चैनलन प खूबे देखे के मिलेला. मने, अनुप्रास हिंदिए में ना होखेला भोजपुरियो में होखेला आ अंगरेजियो में होखेला - एलिटरेशन. हिंदी में आलांकार होला बाकिर अंगरेजी में ओकारा के राइम के कैटेगरी में राखल बा.\nरैप भी बिदेसिए बोली से देस में आइल बा. हिंदी में भी बहुते लोग रैप बहुत पहिले से गावत-बाजावत रहला हा, बाकिर रणबीर सिंह के फिलिम 'गली-ब्वॉय' से ई जादा लोगन तक पहुंचि गइल बा - 'अपना टाइम आएगा.' सहरन में रोजी रोटी खाती गांव से जाए वाला लोगन के बारे में मनोज बाजपेयी आ अनुभव सिन्हा के रैप ए घरी खूबे पापुलर हो रहल बा. डाक्टर सागर ए रैप के लिखले बाड़े. अब त समझ मे आ जाए के चाहीं कि भोजपुरी में फूहरता प उतरे बिना भी नीमन बात आछा से कहल जा सकेला.\nकम से कम अब त केहू के ई ना कहे के मोका मिले के चाहीं कि भोजपुरी में का बा? जवन चाहीं तवन बा. जवन खोजबि तवन मिली... ओइसहिं मधुर मधुर मधु लेखा - जइसे आमावा के मोजारा से रस चुएला.\nGorakhpur: बेटी की शादी है और कांग्रेस नहीं दे रही कार्यालय का किराया, मामला पहुंचा थाने\nTags: Bhojpuri Articles, Bhojpuri Movies, Bhojpuri News, Bhojpuri songs, Bhojpuri Videos


Title: भारतीय संविधान में निहित की प्रस्तावना के अनुसार परम अधिकार में ?\nDescription: This isaMost important question of gk exam. Question is : भारतीय संविधान में निहित की प्रस्तावना के अनुसार परम अधिकार में ? , Options is : 1. अध्यक्ष, 2. प्रधानमंत्री, 3.एक पूरे के रूप में भारत के लोग, 4. राष्ट्रपति, प्रधानमंत्री और देशी राज्यों के शासकों, 5. NULL\nThis isaMost important question of gk exam. Question is : भारतीय संविधान में निहित की प्रस्तावना के अनुसार परम अधिकार में ? , Options is : 1. अध्यक्ष, 2. प्रधानमंत्री, 3.एक पूरे के रूप में भारत के लोग, 4. राष्ट्रपति, प्रधानमंत्री और देशी राज्यों के शासकों, 5. NULL\n3) एक पूरे के रूप में भारत के लोग\n4) राष्ट्रपति, प्रधानमंत्री और देशी राज्यों के शासकों


नोकिया P1 Expected Specs, Release Date in India - As on 2nd June 2020 | Digit\nExpected Date: 27 Feb, 2017\nExpected Date : 27-Feb-2017\nCurrent Best Price of नोकिया P1 is ₹ 0\nनोकिया P1 Specifications\nउत्पाद के नाम : Nokia P1\nDisplay technology : Full HD Sharp IGZO Display\nपिक्सेल घनत्व (PPI) : 416\nपिछे वाला कैमरा मेगापिक्सेल : 22.5\nस्टोरेज : 128GB & 256GB\nनोकिया P1 Brief Description\nनोकिया P1 Smartphone 5.3 -इंच स्क्रीन Full HD Sharp IGZO Display के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 416 पर इंच बा | फोन 2.45 GHz Octa कोर प्रोसेसर से संचालित बा और एकर रैम6GB बा. नोकिया P1 Android 7.0 ओएस पे काम करेला.\nनोकिया P1 Smartphone February 2017 मे लॉंच भईल रहे|\nफोन मे 128GB & 256GB आंतरिक स्टोरेज बा|\nनोकिया P1 मे कनेक्टिविटी के तरीका बा : ,GPS,Wifi,HotSpot,Bluetooth,\nफोन मे प्रमुख कैमरा 22.5 मेगा पिक्सेल शूट करे वाला बा|\nनोकिया P1 के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|


सब पर भारी पड़लन निरहुआ ‘‘बिहारी’’ – Anjoria\nसिनेमा भोजपुरी के जुबली स्टार दिनेशलाल यादव ‘निरहुआ’ के नइकी रिलीज फिलिम ‘‘एक बिहारी सब पर भारी’’ सगरी बिहारी में मजगर बिजनेस करत बिया. निरहुआ के शानदार एक्शन आ बेजोड़ संवाद से भरल एह फिल्म के पहिला हफ्ता के कलेक्शन बिहार में चालीस लाख रुपिया नेट रहल जवन कवनो भोजपुरी फिलिम के पहिला हफ्ता में सबले बेसी बा.\nबिहार के 55 गो सिनेमाघरन में एह फिलिम के अब दूसरका हफ्ता चलत बा. ‘एक था टाईगर’ जइसन रिकॉर्ड व्यवसाय करे वाली फिलिम का साथे रिलीज भइल एह फिलिम के सफलता से ई फेरू साफ हो गइल कि निरहुआ के आपन दर्शक वर्ग बा जे सिरिफ उनुके के देखल चाहेला.\nएह फिलिम में निरहुआ बिहारी नवही के भूमिका कइले बाड़ें आ साथ में दू गो नायिका बाड़ी अंजना सिंह आ अक्षरा सिंह. फिलिम के निर्देशन जगदीश शर्मा के बा आ निर्माता हउवें रवि शर्मा.


खबर एक नजर में (1 जुलाई 2011) – टटका खबर\nबिहार में नीतीश बनइहन लोकायुक्त\nकाल्हु अन्ना का साथ भइल भेंट में नीतीश कुमार इच्छा जाहिर कइलन कि ऊ बिहार में एगो अइसन भ्रष्टाचार विरोधी निकाय बनावल चाहत बाड़न जवना का दायरा में मुख्यमंत्री समेत सगरी अधिकारी आवसु. बतवलन कि बिहार में कुछ अइसन कानून पहिलही बनावल जा चुकल बा जवना में भठियरपन वाला मामिला पर साल भर का भीतर सुनवाई हो जाव आ भठियारन के संपत्ति सरकार जब्त कर सके. अन्ना के टीम बिहार के प्रशंसा करत कहलसि कि देश के बाकी राज्यन के बिहार से एह मामिला पर सीखे के चाहीं. नीतीश सवाल उठवलन कि सरकार आपन राय बतलवले बिना राज्यन से राय पूछ रहल बिया आ राज्यन के दुनु मसविदा भेजल गइल बा से काहे ? सरकार के अपना हिसाब से जवन मसविदा बनावे के तवना पर राज्य सरकारन के राय लिहल जाव तबे ठीक होई. कहलन कि अन्ना के संसद के विरोधी ना मान के संसद के सहयोगी माने के चाहीं.\nगुड़ खाएब बाकिर गुलगुला से परहेजो रही\nसंघ के आनुसांगिक संगठन विश्व हिन्दू परिषद तय कइले बा कि ऊ बाबा रामदेव का आन्दोलन के व्यापक समर्थन दी आ एकरा खातिर एगो संत शक्ति खड़ा करी. साथ ही बाबा रामदेव के राजनीतिक लड़ाई लड़े के रणनीतिओ समुझाई. बाकिर विहिप इहो साफ कहले बा कि ऊ बाबा रामदेव के व्यावसायिक गतिविधियन से दूरे रही. रामलीला मैदान से भागे के विहिप रणनीतिक असफलता मानत बा. साथ ही उनुकर आन्दोलन के समयो ठीक ना रहे. तब संघ रामदेव के आन्दोलन में कवनो रणनीतिक भूमिका में ना रहल आ एहू चलते रामदेव के असफलता के सामा करे के पड़ल. बजरंगो दल एह आन्दोलन का साथे जुड़े पर विचार करे जा रहल बा.\nजौनपुर में आजु सेना के भर्ती रैली चल रहल बा\nजौनपुर में आजु से सेना सैनिक, तकनीकि सैनिक, क्लर्क, एसकेटी, ट्रेड्समैन, आ जेनरल ड्यूटी वाला पद पर बहाली खातिर रैली शूरु कइले बिया. जौनपुर के तिलकधारी कालेज का परिसर में ई बहाली कार्यक्रम चलावल जा रहल बा. दू जुलाई के जौनपुर के अभ्यर्थी, चार जुलाई के गोरखपुर के, छह जुलाई के आजमगढ़ के, सात तारीख के मिर्जापुर के, आ आउ जुलाई के दिन बलिया के अभ्यर्थियन के बहाली कइल जाई. एह भरती रैली में कवनो गड़बड़ी भा बदइन्तजामी रोके के भरपूर इन्तजाम कइल गइल बा. भरती प्रक्रिया के पूरा जानकारी सेना के वेबसाइट से लिहल जा सकेला.\nदोसरा बैंक के एटीएम में जाये से पहिले पाँच बेर सोचीं\nअपना बैंक का अलावा दोसरा बैंक के एटीएम के इस्तेमाल महीना में पाँच बेर से बेसी ना कइल जा सकी. ओकरा बाद हर बेर इस्तेमाल कइला पर पइसा कटे लागी. एह इस्तेमाल में पइसा निकालले ना, अपना खाता के जानकारी लिहलो शामिल रही. पहिले मिनी स्टेटमेंट, बैलेंस के जानकारी लिहल, पिन बदलल जइसन काम निशुल्क रहे. दोसरे ई सुविधा खाली बचत खाता वाला लोग खातिर बा. चालू खाता वाला लोग के हर बेर दोसरा बैंक के एटीएम इस्तेमाल कइला पर शुल्क देबे के पड़ी. नियम आजु से लागू हो गइल बा.\nगहना खरीदला पर पैन कार्ड के नम्बर देबे के पड़ी\nआयकर के नजर जमाना से सोना चांदी के व्यापारियन पर बा जहवाँ करिया कमाई के जेवरात में बदले के काम धड़ल्ले से होला. अधिकतर लेनदेन बिना कागज रसीद के होला. बाकिर अब पाँच लाख रुपिया से बेसी के गहना खरीदे वाला के आपन पैन नंबर देबे के पड़ी. रिजर्वो बैंक बैंकन के निर्देश दिहले बा कि सराफा कारोबारियन के लेन देन पर नजर राखल जाव. अतने ना अब से डेबिट कार्ड लेबे से पहिले, साल में पचास हजार रुपिया से बेसी के जीवन बीमा प्रीमियम भरे वालन से, खाता में एक बार में पचास हजार रुपिया भा ओकरा से बेसी जमा करे वालन से, कवनो मोटरगाड़ी खरीदे वालन से पैन कार्ड के जानकारी लिहल जरुरी कर दिहल गइल बा. मतलब कि अगर रउरा टैक्स नइखीं देत त गहना गाड़ी कइसे खरीदत बानी ! तय मानीं कि जइसे जइसे कंप्यूटरीकरण बढ़त जाई तइसे तइसे करिया धन वालन पर शिकंजा कसात चल जाई.\nअनवर फर्रूखाबादी सुपुर्दे खाक भइलन\nहिन्दी फिल्मन के मशहूर गीतकार बयासी साल के अनवर फार्रूखाबादी के निधन परसो हो गइल रहे आ काल्हु उनका के फार्रुखाबाद में सुपुर्दे खाक कर दिहल गइल. अनवर साहब नाहियो त दू हजार गीत लिखले होखीहन फिल्मन खातिर. खास कर के “जिन्दगी भर नहीं भूलेगी वो बरसात की रात, एक अनजान हसीना से मुलाकात की रात” आ “हमें तो लूट लिया मिल के हुस्न वालो ने, गोरे गोरे गालो ने, काले काले बालो ने, जइसन गीत अभी बरीसन लोग का जुबान पर बईठल रहीहें सँ.\nईशांत शर्मा के जानदार गेंदबाजी से भारत आगे\nदुसरका दिन के खेल बरखा का चलते खराब हो गइला का बाद तिसरका दिने जब आधा घंटा से बेसी देर से खेल शुरु भइल त शुर में वेस्ट इंडीज के बल्लेबाज खेल सम्हारे के कोशिश कइलें बाकिर बाद में ईशांत के शानदार आ धारदार गेंदबाजी का चलते १९० रन बना के वेस्टइंडीज के पूरा टीम आउट हो गइल. ईशांत शर्मा पचपन रन का कीमत पर वेस्ट इंडीज के छह गो विकेट ले लिहले. बाद में खेल खतम होखे घरी ले भारत बिना कवनो नुकसान के अपना दुसरका पारी में २० रन बनवले बा.


खानल, खोनल, खोदल (बतकुच्चन – १३३) – Anjoria\nNov 9, 2013 बतकुच्चन\nआज चलीं कुछ खानल, खोनल, खोदल जाव. अब बात ला हमरा के खोदी मत काहे कि हम त बस खोरल चाहत बानी आ आग हमार लगावल ना ह.\nबात जब खोदला के आइल त खोदल देवाल के हो सकेला, जमीन के हो सकेला भा कवनो आदमी के. देवाल दीवार के बिगड़ल रूप ह, “द वाल” के ना. जइसे भोजपुरी के नियर आ अंगरेजी के नियर दुनु के मतलब एक होखला का बावजूद एकरा के एगो संजोग मानल जाला वइसही देवाल आ द वाल दुनु के मतलब एक होखला का बावजूद संजोग से बढ़ के कुछ ना ह. हमरा कवनो खदान के सपना नइखे आइल बाकिर एह घरी चरचा बस खोदला आ खोदववला के होखत बा त हमहू एह बहाने चहली कि कुछ खोर लिहल जाव.\nखोरल आगे के ना जाव कवनो भंडारो के खोरल जा सकेला. खोरला के मकसद बस सब कुछ उथल पुथल क देबे के होला. आ एहसे भुलाइल दबाइल कवनो चीझ मिलिओ सकेला. एही तरह जब आग धीमा पड़े लागेला आ उपर के परत राख से तोपाए लागेला त ओकरा के खोर के खउर दिआला. वइसहीं कबो कुछ भुलाइल खोजे खातिर लोग पूरा घर खउर देला. लागेला जइसे धरती डोलल होखे आ सब कुछ उथल पुथल क देले होखे. अब एह चरचा के अउरी खोरला बिना हम आगे बढ़त बानी. बाकिर आगे बढ़ला का पहिले तनी पिछला – ‘आगे के ना खोरल जाव’ – वाला बात पर लवटल जाव. पिछला बेर आग का संदर्भ में बात करत ‘आगे’ के इस्तेमाल भइल रहे. भोजपुरी के एह सुभाव का चलते हिंदी वालन के तनी अचकचाह लागेला. संस्कृते से दुनु बहिन उपजली भोजपुरी आ हिंदी. भोजपुरी बड़ बहिन होखला का बावजूद पिछुआ गइली जब छोटकी बहिन आगे निकल गइल. खैर एह पचरा में नइखे पड़े के. काहे कि छोटकी के आपन महतारी मानेवाला लोग बड़की से अधिका हो गइल बा. लेकिन एहिजा बात भोजपुरी के सुभाव के होत रहे जहाँ संज्ञो के रूप बदल जाला हिंदी का तरह विभक्ति चिह्न के बिंदी ना लगावल जाव. भोजपुरी में भी आ ही के इस्तेमाल कई बेर असहज लागेला भोजपुरियन के त संज्ञा के रूप बिगाड़े में हिंदी वाले सकुचा जाले. त अब “आगो” के बात करत आगा भा आगे निकलल जा सकेला.\nहँ त हम बतियावत रहीं खोदला के. कबो कबो ढेर देर से गुम्मी सधले आदमिओ के खोदल जाले कि कुछ त बोले. ई खोदल अंगरेजी के पोक कइला का तरह होला जेकरा से सगरी फेसबुकिया बढ़िया से जानत होखीहें. बाकिर कवनो जरूरी नइखे कि पोकियवला भा खोदला का बावजूद गुम्मी सधले आदमी कुछ बोलिए जाव. ठीक ओही तरह कवनो जरूरी नइखे कि खोदला का बावजूद ऊ चीझ भेटा जाव जवना ला खोदे के काम शुरू भइल रहुवे. याद करीं कबो कबो रउरो संगे अइसन भइल होखी कि खोजे चलनी कुछ अउर बाकिर भर घर खोर मरला का बाद ऊ चीझ त ना मिलल बाकिर कवनो दोसर अइसन चीझ मिल गइल होखे जवन भुलवा दिहलसि कि रउरा खोजे का चलल रहीं.\nवइसे त खोदल भा खोनल एके बात होला बाकिर तनी गहिराई से देखीं त लागी कि देवाल भा आदमी के खोदे ला त खोदला के इस्तेमाल अधिका सहज लागी बाकिर जमीन खोने ला खोदला से अधिका सहज लागेला खोनल. काहे कि खोनल शब्द खान का नजदीक लागेला. अब एह खोदल आ खोनल के जिकिर छेड़ के डर लागऽता कि कहीं कवनो भाषा प्रेमी हमरा के खाने में मत लाग जाव. खानल कूटल जानीले नू? ओखरी में मूसर के मार से खानले कूटल नू जाला.


ड्रीम सारथी बिल्डर एंड डेवलपर | ड्रीम सारथी बिल्डर एंड डेवलपर नए प्रोजेक्ट्स\nसुभाम एस्टकोन प्रा. लि.\nदृष्टि देवकॉन प्राइवेट लिमिटेड\nश्री वैरा विनयगा प्रॉपर्टी प्रमोटर्स\nशुभ लाभ बिल्डकॉम\nमानस डेवलपर्स मावल\nसागर आर डोबरिया एंड दिनेश आर अंधनी\nट्रौली हाईड्रीम रियल्टर्स एलएलपी\nग्लेनलोच प्रॉपर्टीज़ एलएलपी\nद वीवर्स ग्रुप\nड्रीम सारथी बिल्डर एंड डेवलपर द्वारा 1 आवासीय प्रोजेक्ट्स\nड्रीम सारथी बिल्डर एंड डेवलपर द्वारा आवासीय प्रोजेक्ट्स\nड्रीम सारथी सरोवर\nद्वारा ड्रीम सारथी बिल्डर एंड डेवलपर\nNews & Articles around Dream Saarthi Builder And Developer


स्टिकमैन स्केट लड़ाई Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित\nBihar Election 2020: बिहार चुनाव मस्टिकमैन स्केट लड़ाईें 'सन ऑफ मल्लाह' को क्यों इतना भाव दे रही बीजेपी? जानें सारा गणित\nDiwali 2020: यहां बिक रहे हैं गाय के गोबर से बने 12 आइटम, घर बैठें ऐसे खरीदेंवॉकथ्रू सकुरा हाई स्कूल सिम्युलेटर 2020Bihar Election: बीजेपTMNT म्यूटेंट पागलपनी ने झोंकी ताकत, आरा-बक्सर में जेपी नड्डा तो अरवल समेत तीन जगहों पर गरजेंगे योगी\nबीजेपी पर भड़कीं ममता बनर्जी, कहा- पुलिस को बदनाम करने की कोशिश कर रही है पार्टीवॉकथ्रू सकुरा हाई स्कूल सिम्युलेटर 2020\nफोटोग्राफर ने दिखाया अलग-अलग देशों की 'मां का प्यार', दिल को छू लेंगी ये तस्वीरेंस्टिकमैन स्केट लड़ाई


अश्लील गायकी आ भोजपुरिया अस्मिता, सांस्कृतिक चेतना जगावे-जोगावे के दरकार - द हिन्द मीडिया\nएने संगीत नाटक अकादमी का ओरि से चंदन तिवारी के युवा पुरस्कार-सम्मान देबे के ऐलान के खबर पाके दिली खुशी भइल रहे. चंदन के गायकी एह विकृत सोच से बजबजात माहौल में एगो सुखद हवा के झोंका-अस खुशनुमा एहसास से भरि देला. विंध्यवासिनी देवी, शारदा सिन्हा के गौरवशाली परिपाटी के आगा बढ़ावे में ई युवा गायिका अगहर भूमिका निबाहे में कवनो कोर-कसर नइखी छोड़त. मैथिली ठाकुर, मनीषा श्रीवास्तव नियर किछु अउर हुनरमंद नवही पीढ़ी के कलाकार एह जरूरी जिम्मेवारी के सम्हरले बाड़न आ अइसने गायक-गायिका के बदउलत गायकी के मान-मरजाद बांचल बा. कहल जाला कि एकही मूअल मछरी सउँसे ताल के गन्हा देले आ इहां त होड़ लागल बा सस्ता शोहरत पावे के, अपसंस्कृति पसरावे-फइलावे के.\nभोजपुरी में लोकगायकी के एगो लमहर, निठाह आ बड़ा सुघर परम्परा रहल बा. खाली तीस करोड़ भोजपुरी बोलेवाला लोगने में ना, बलुक देश-विदेश के अउर दीगर भाषा बोलनिहारनो के बीच में भोजपुरी गायन के धूम शुरुए से मचत रहल बा. अब त एकर शोहरत रोज नया-नया ऊंचाई छू रहल बा. भोजपुरी फिलिम आ लोकगीतन के बाढ़ एकर जीयत-जागत आ तरोताजा गवाह बा. ना खाली उत्तर प्रदेश, बिहार, झारखंड, मध्य प्रदेश, छत्तीसगढ़ के सीमा आ कोलकाता, मुंबई, दिल्ली जइसन महानगरन में, बलुक मॉरीशस, फीजी, सूरीनाम, ट्रिनिडाड, ब्रिटिश गियाना, हालैंड, नीदरलैंड, नेपाल वगैरह कई देशनो में भोजपुरी गीतन के सरसता आ सुर-ताल नित नया रेकाड बना रहल बा. कोठा से क्रांति ले आ घर-अंगना, खेत-खरिहान से लड़ाई के मैदान ले—सभ जगहा समान रूप से एकर शोहरत बा.\nचाहे आजादी के लड़ाई में क्रांतिकारी लोगन का बीचे मशहूर रघुवीर नारायण के ‘बटोहिया ‘ गीत होखे, तमाम कोठन पर गूंजत महेंदर मिसिर के पूरबी के मनमोहक धुन होखे भा नाचमंडली आउर मंचन पर भिखारी ठाकुर के, बिदेसिया ‘ के मरमभेदी सुरलहरी—भोजपुरिया माटी के सोन्ह-सोन्ह गमक से रचल-बसल ई गीत जन-जन के कंठहार बनि गइल बाड़न स. बाकिर ई भइल सिक्का के एगो पहलू.दोसर पच्छ ई बा कि आजुकाल्ह भोजपुरी गायकी अश्लीलता आ भोंडापन के पर्याय बनिके रहि गइल बा. एह से भोजपुरी के इज्जत, मान-सम्मान आउर अस्मिता दांव पर लागल बा. पइसा बनावे का होड़ में भोजपुरी फिलिम आ कैसेट-सीडी कंपनी एह फूहरपन के हवा दे रहल बाड़ी स.\nभोजपुरी भाषा-भाषियन के भावना का संगें खेलवाड़ करेवाला आजु कई गो गायक-गायिका अइसन बाड़न, जे फूहर, अश्लील आ दुअर्थी गीत गा-बजाके माहौल के लगातार प्रदूषित कऽ रहल बाड़न. नतीजतन, अइसने चंद घिनावन सोचवाला लोगन का चलते गंगा नियर पाक-साफ भोजपुरी के बदनाम कइल जा रहल बा. सभसे पहिले गीतकार मोती बी ए फिलिम ‘नदिया के पार ‘ में सात गो भोजपुरी गीत 1944 में ओह हिन्दी फिलिम में लिखनीं आ भोजपुरी गीतन के फिलिम में दाखिला दियववनीं.ओह गीतन के लोकप्रियता भोजपुरी सिनेमा के निरमान के दिसाईं फिल्मकारन के धेयान खिंचलस.फेरु त ‘गंगा मइया तोहे पियरी चढ़इबो ‘,’लागी नाहीं छूटे राम’ फिलिमन के गीत जनमानस पर छा गइल.भोजपुरी गीतन के शोहरत के भुनावे खातिर कैसेट कंपनी आगा अइली स आ पारंपरिक आउर पीढ़ी-दर-पीढ़ी चलत आइल लोकगीतन के आपन मधुर आ मनमोहक आवाज देके गायक-गायिका सुननिहारन के झूमे खातिर अलचार कऽ दिहल. मोहम्मद खलील जइसन रेडियो गायक भोलानाथ गहमरी के ‘सुमिरींले सारदा भवानी, पत राखीं महरानी’, ‘कवना खोंतवा में लुकइलू आहि रे बालम चिरई ‘नियर गीतन के गाके अमर कऽ दिहलन. बाकिर आजु बेगर इलिम के सस्ता शोहरत का पाछा भागेवालन के भीड़ ठकचल बा.किछु लोग त अश्लीलता आ फूहरपन के मए सीमा लांघि घलले बा. स्थिति ई बा कि भोजपुरी में दूगो माने राखेवाला गीतन के भरमार बा आ अइसने गीत होटल, बस, ट्रक, चाह-पान के गुमटी आ दोकानन में धड़ल्ले से बाजत बाड़न स.\nकैसेट, सीडी कंपनी के मालिक अइसने अश्लील आ छेड़खानी से भरल गीतन के फरमाइश गायक-गायिका से करेलन आ उहो लोग सस्ता शोहरत पावे के लालसा में अइसन फूहर -पातर आ दूगो अरथ वाला गीत चुनेला. भोजपुरी गीत के सीडी में कई किसिम के घपलो हो रहल बा.एह लोकभाषा के बढ़त लोकप्रियता के लखिके दोसरो भाषा के गीत भोजपुरी गीत का नांव पर जारी कऽ दिहल जाता आ मगही, मैथिली, अंगिका, बज्जिका के गीतो भोजपुरिए गीत कहा रहल बा. ओइसे त लोकगीत आ पारंपरिक गीत के केहू व्यक्तिगत रचनिहार ना होला. एकरा के कबो समूह रचले होई, खास तौर से महिला समूह, इहे गीत कमोबेश एके लेखा हरेक हलका में गवात आइल बा. बाकिर सदियन से गवात आइल पारंपरिक गीतन के किछु भाई-बहिन लोग आपन मौलिक गीत घोषित कऽ देले बाड़न.\nहकीकत इहो बा कि कवनो दिवंगत गीतकार के गीत कवनो नया गीतकार के नांव से सीडी में डालि दिहल जात बा.अधिकतर म्यूजिक कंपनी गायक-गायिका से अनुबंध करेली स आ एकमुश्त रकम गायके के दे देली स, जवना में साजिन्दा आ गीतकारो के हिस्सा होला. गायक साज-बाजवालन के बखरा त दे देलन, बाकिर गीतकार के रकम खुदे हजम कऽ जालन.हंस,चंद गायक एकर अपवाद जरूर होइहन.एलबम में पहिले गीत के मुखड़ा आ गीतकार के नांवों प्रमुखता से छपत रहे, बाकिर अब अधिकतर जगहा नांवों नदारद.फेरु त गीतकार के ना नांवें जस मिलऽता, ना पइसे. तब ई बदनामी आ अपजस काहें खातिर?\nआजु जरूरत एह बात के बा कि अश्लील-फूहर गायन करेवाला गायक-गायिका के सामाजिक बहिष्कार कइल जाउ आ पत्रिका, सोशल मीडिया आउर गोष्ठी-महोत्सव, सम्मेलनन में अइसना लोगन का प्रति निन्दा-प्रस्ताव पारित कइल जाउ. अश्लीलता, फूहर-पातर गायकी के खिलाफ रचनात्मक आन्दोलन चलावे के सख्त जरूरत बा. समाज में अइसन जहर घोरिके प्रदूषण फइलावे वाला गायक, गीतकार आ म्यूजिक कंपनी के खिलाफ जब ले कमर कसि के कड़क आन्दोलनात्मक रुख ना अपनावल जाई, जब ले भोजपुरी के सांस्कृतिक चेतना जगावे-जोगावे के अभियान ना चली आ जब ले सेहतमंद-स्तरीय आ भावप्रणव गीत-गायकी के पुरस्कृत-सम्मानित ना कइल जाई, तब ले भोजपुरी साहित्य-संस्कृति के मान-मरजाद-अस्मिता दांव पर लागले रही.\nLocal BJP leader arrested in case of shootingasinger in Ballia - यूपी के बलिया में हर्ष फायरिंग में एक गायक को गोली मारने के मामले में स्थानीय बीजेपी नेता गिरफ्तार\n2 लाख को7साल में बना दिया 26 हजार करोड़ रुपए, कभी ट्यूशन पढ़ाकर शुरु थी कंपनी\nRajasthan Police Constable Admit Card To Be Released Soon\nAir quality in Delhi remained very poor due to above normal incidents of stubble burning\n4 साल पहले3दोस्तों ने शुरू किया ये खास बिजनेस, अब हर महीने कमा रहे हैं लाखों


पर्व त्योहार | Anjoria's Weblog\nCategory Archives: पर्व त्योहार\nPosted on अक्टूबर 26, 2011 by Anjoria\nआजु दीपावली ह, अन्हार के दूर भगावे के तेहवार. एह तेहवार के भारतीय लोकजीवन में बहुते आध्यात्मिक, सांस्कृतिक आ सामाजिक महत्व ह. दीपावली के रात में दिया जला के हमनी का अन्हरिया पर उजियार के जीत के जश्न मनाइले. अन्हरिया असत्य, अन्याय भा नकारात्मक पक्ष के सूचक ह, ओहिजे उजियार सत्य, न्याय आ सकारात्मक पक्ष के. समाज में फइलल बुराइयन पर अच्छाई के विजयो के प्रतीक ह दीवाली. ई पर्व सुख आ समृद्धिओ के प्रतीक ह. एह पर्व के व्यक्तिगतो जीवन में बहुते महत्व बा. एह दिन हमनी का दिया जरा के अन्याय, असत्य अउर अन्हार के भगवला का साथे मन के मनिलतो के अपना से दूर भगाइलें. उजाला हमनी के भीतर सत्य, न्याय अउर निमना गुण के समावेश करेला.\nएहिजा एगो बाति उठत बा कि अन्हार यदि प्रकाश के ना रहला से होला, त छाया अन्हार आ उजियार का बीच के एगो अइसन स्थिति ह जवन होइये के ना होले आ ना होईये के होले. एहिजा एगो दर्शन बा. अन्हार के मतलब एगो करिया आकार जवन अन्हरिया के समुद्र हवे. आंख बंद करते सभतर अन्हारे अन्हार हो जाल. ओकर कवनो रूप-रंग ना होखे बाकिर छाया अइसन ना होले. छाया के मतलब होला कि प्रकाश त बा, लेकिन ओकरा राह में कवनो बाधा आ गइल बा. ओह बाधा के पृष्ठभूमि में प्रकाश मौजूद रहेला. ओकर किरण ओह बाधा के ना भेद पवला से एने ओने छितरा जाला. ओह बाधा के बिम्बे छाया ह. एह छाया के पहिचानल बहुते कठिन बा. ई त बतावल जा सकेला कि ई पेड़ के छाया ह कि कवनो दोसरा चीज के. बाकिर ई बतावल बहुते कठिन होला कि ई कवना तरह के वृक्ष भा वस्तु के छाया ह. जबले ओह वस्तु के आदमी पहिले ना देखले होखे. छाया विश्रामस्थल त हो सकेले लेकिन ओहिजा ऊ स्पष्टता ना हो सके, काहे कि रोशनी नइखे. जहाँ प्रकाश नइखे ओहिजा स्पष्टतो ना होखे. बिना ज्ञान के चलल अंधमार्ग पर चलल ह. एहसे ज्ञान प्राप्ति के ब्रह्म अउर मोक्ष के मार्ग बतावल गइल बा. प्रकाश का बिना कुछउ सम्भव नइखे. प्रकाश के अवरोधे छाया के निर्माण करेला लेकिन व्यक्ति के पृष्ठभूमि में प्रकाश के उपस्थिति छाया के निर्माण ना करे बलुक परछाई बनावेले. परछाई में छाया त बा, लेकिन ऊ ‘पर’ अर्थात दोसरा के बा. भला स्वयं ओकरे छाया के दोसरा के छाया कइसे कहल जा सकेला ?\nहमनी जवन कुछ करत बानी, कहत बानी, ऊ सब दोसरे के त ह, सिवाय एह शरीर के. त बात स्पष्ट बा कि एह शरीर से जवनो कुछ होत बा ऊ आपन छाया ना होके परछाईये त ह. साथ ही एहिजा जवना प्रकाश के बात कहल गइल बा, ऊ प्रकाश स्व-बोध के प्रकाश ह, ई स्व के जाने के ह, स्व के पावे के ह. आ जब आदमी अपना निजता के पा लेला त ओकरा में समूल परिवर्तन हो जाला काहे कि ऊ दुनिया का सोझा मौलिक व्यक्तित्व का रूप में सामने आवेला. एहिसे ऊ विद्रोही मान लिहल जाला. दोसरा के अन्धानुकरण ना करके व्यक्ति के आपन स्वतंत्र आ मौलिक अस्तित्व निर्माण करे के चाहीं. अइसनाक व्यक्तित्व दोसरा खातिर छाया बनेले. छाया कल्याणकारी होले, लेकिन परछाई कवनो रूप में कल्याणकारी ना होखे. प्रकाश बने के प्रयास करे के चाहीं, अगर प्रकाश ना बन सकीं त छाये बन सकीलें, लेकिन परछाई ना बने के चाहीं. ओकरा में ना त सुख बा ना ही आनन्द. प्रकाश के राह के हर बाधा गिरा के हमनी के प्रकाशमय बन जाये के चाहीं. तबहियें हमनी का प्रकाशपुंज होके ज्योतिर्मय हो सकीले.\nऋषि लोग एहिसे बहुते साफ स्पष्ट शब्दन में प्रार्थना कइल कि – ‘तमसो मा ज्योतिर्गमय’. एह साधारण लागे वाला शब्दन में बहुते गंभीर भाव छिपल बा. एहमें भौतिक अन्हार से प्रकाश का ओर ले जाये के प्रार्थना त बड़ले बा, साथे इहो भाव ओहमें समाइल बा कि हमनी के अविद्यान्धकार से छोड़ा के विद्यारूपी सूर्य के प्राप्त करावल जाव. हमनी के पुरनिया वैदिक ऋषि लोग हर तरह के सामाजिक समस्यन के तीन श्रेणियन में बँटले बा – अज्ञान, अन्याय अउर अभाव. चाहे कवनो देश होखे, कइसनो समाज होखे, सभतर ई समस्या रहबे करी. एह तीनो समस्यनो में अज्ञान के समस्या सबले बड़ होला काहे कि ई कहल अनुचित बेजाँय ना होखी कि बाकी दुनु समस्या – अन्याय अउर अभाव के समस्या – अज्ञाने का चलते जनम लेली सँ.\nत चलीं, अन्हार से अँजोर का राह पर आगा बढ़ल जाव.\n(26 अक्टूबर 2011)\nपाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार के संपादक हईं आ ई लेख उहाँ का अपना ब्लॉग पर हिन्दी में लिखले बानी.\nदेश आ समाज, पर्व त्योहार, सरोकार में प्रकाशित किया गया | Tagged दीपावली\t| Leaveareply\nPosted on अक्टूबर 5, 2011 by Anjoria\n(नवरात्र के नउवां दिन, बुध ५ अक्टूबर २०११)\nपर्व त्योहार, सरोकार में प्रकाशित किया गया | Tagged दुर्गा माई के नौ रुप, सिद्धिदात्री\t| Leaveareply\nPosted on अक्टूबर 4, 2011 by Anjoria\n(नवरात्र के अठवा दिन, मंगल ४ अक्टूबर २०११)\nमहागौरी शुभं दद्यान्महादेवप्रमोददा |\nमाई दुर्गा अपना आठवाँ रूप में ” महागौरी ” का नाम से जानल जाली.नवरात्र में आठवाँ दिन माई के एही रूप के पूजा होला.इहाँके रंग गोर हऽ.इहाँके उमिरि आठ बरिस मानल गइल बा.माई के चार गो भुजा बा आ इहाँके वाहन बैल हऽ.इहाँके मुद्रा अत्यंत शांत हऽ.माई महागौरीके भक्ति आ उपासना से सभ प्रकार के पाप धुल जाला.नवदुर्गा में आठवीं माई महागौरी दुर्गाजी के जय हो.\nपर्व त्योहार, सरोकार में प्रकाशित किया गया | Tagged दुर्गा माई के नौ रुप, महागौरी\t| 1 Reply\n(नवरात्र के सतवा दिन, सोमार ३ अक्टूबर २०११)\nपर्व त्योहार, सरोकार में प्रकाशित किया गया | Tagged कालरात्रि, दुर्गा माई के नौ रुप\t| 1 Reply\nPosted on अक्टूबर 2, 2011 by Anjoria\n(नवरात्र के छठा दिन अतवार, २ अक्टूबर २०११)\nपर्व त्योहार, सरोकार में प्रकाशित किया गया | Tagged कात्यायनी, दुर्गा माई के नौ रुप\t| Leaveareply\nPosted on अक्टूबर 1, 2011 by Anjoria\n(नवरात्र के पाँचवा दिन शनि, १ अक्टूबर २०११)\nशुभदास्तु सदा देवी स्कन्दमाता यशस्विनी |\nमाई दुर्गा अपना पाँचवा रूप में ” स्कन्दमाता ” का नाम से जानल जाली.नवरात्र में पाँचवा दिन माई के एही रूप के पूजा होला.भगवान स्कन्द के माई भइला के कारन इहाँके नाँव स्कन्दमाता परल.भगवान स्कन्द के “कार्तिकेय जी ” के नाँव से भी जानल जाला.इहाँका प्रसिद्ध देवासुर संग्राम में देवता लोगन के सेनापति बनल रहीं. माई के एह विग्रह में माई का गोद में भगवान स्कन्द जी अपना बाल रूप में बइठल बानी.माई स्कन्दमाता के चार गो भुजा बाड़ी सन जवना में दूगो में कमल के फूल,एगो वर मुद्रा में आ एगो से भगवान स्कन्द के गोद में पकड़ले बानी.इहाँके बाहन सिंह हऽ.माई स्कन्दमाता के उपासना से भक्तन के सभे मनोकामना पूरा हो जाली सन,एह मृत्युलोक में भी परम शांति आ सुख के अनुभव होखे लागेला.नवदुर्गा में पाँचवी माई स्कन्दमाता दुर्गाजी के जय हो.\nपर्व त्योहार, सरोकार में प्रकाशित किया गया | Tagged दुर्गा माई के नौ रुप, स्कन्दमाता\t| Leaveareply\n(नवरात्र के तीसरा दिन शुक ३० सितम्बर २०११)\nपिण्डजप्रवरारूढ़ा चण्डकोपास्त्रकैर्युता |\nप्रसादं तनुते मह्यं चन्द्रघण्टेति विश्रुता |\nमाई दुर्गा अपना तीसर रूप में “चन्द्रघण्टा” का नाम से जानल जाली. नवरात्र में तिसरका दिन माई के एही विग्रह के पूजा होला. इहाँके मस्तक में घंटा के आकार के अर्धचंद्र बा एही कारन इहाँका चन्द्रघण्टा कहाईले. इहाँके शरीर के रंग सोना अस चमकेवाला हऽ. इहाँके दस गो हाथ बा आ दसो अस्त्र-शस्त्र से सुसज्जित. इहाँके वाहन सिंह हऽ. इहाँके घंटा नियन भयानक स्वर से अत्याचारी लोग थर-थर काँपत रहेलन. माई के एह रूप के आराधना से तुरंते फल मिलेला. माई के ई रूप परम शांतिदायक आ कल्याणकारी हऽ. माई के एह चन्द्रघण्टा रूप के उपासना से मनुष्य में वीरता, निर्भयता, सौम्यता आ विनम्रता के बढ़ोत्तरी होला. नवदुर्गा में तिसरकी माई चन्द्रघण्टा दुर्गाजी के जय हो.\nपर्व त्योहार, सरोकार में प्रकाशित किया गया | Tagged चन्द्रघण्टा, दुर्गा माई के नौ रुप\t| Leaveareply\n(नवरात्र के चउथा दिन शुक ३० सितम्बर २०११)\nपर्व त्योहार, सरोकार में प्रकाशित किया गया | Tagged कूष्माण्डा, दुर्गा माई के नौ रुप\t| Leaveareply\nदुर्गा माई के नौ रुप 2.ब्रह्मचारिणी\nPosted on सितम्बर 29, 2011 by Anjoria\n(नवरात्र के दुसरा दिन बियफे २९ सितम्बर २०११)\nदधाना करपद्माभ्यामक्षमालाकमण्डलू |\nदेवी प्रसीदतु मयि ब्रह्मचारिण्यनुत्तमा |\nमाई दुर्गा अपना दूसर रूप में ” ब्रह्मचारिणी ” का नाम से जानल जाली.नवरात्र में दोसरका दिन माई के एही रूप के पूजा होला.ब्रह्मचारिणी माने तप के आचरण करेवाली.माई के ई रूप पूरा ज्योतिर्मय आ अत्यंत भव्य बा.इहाँके दहिना हाथ में जप के माला आ बाएँ हाथ में कमंडल रहेला.पर्वतराज हिमालय का बेटी के रूप में पैदा भइला का बाद भगवान शिवजी के अपना पति का रूप में पावे खातिर कारन इहाँ के बहुत तपस्या करेके परल रहे.कई हजार बर्ष के कठिन तपस्या से प्रसन्न होके भगवान शंकर इहाँ के वर दिहलीं कि तोहार मनोकामना जरूर पूरा होई.माई के ई रूप भक्तन के अनंत फल देबेवाला हऽ.माई के एह ब्रह्मचारिणी रूप के उपासना से मनुष्य में तप,त्याग,वैराग्य,सदाचार आ संयम के बढ़ोत्तरी होला. नवदुर्गा में दोसरकी माई ब्रह्मचारिणी दुर्गाजी के जय हो.\nपर्व त्योहार, सरोकार में प्रकाशित किया गया | Tagged दुर्गा माई के नौ रुप, ब्रह्मचारिणी\t| Leaveareply


अधिकारी करत दुर्घटना के इन्तजार | Khabar Lahariya (खबर लहरिया)\nखबर लहरिया » अधिकारी करत दुर्घटना के इन्तजार\nद्वारा लिखित खबर लहरिया July 7, 20140बार देखा गया\nजिला वाराणसी, ब्लाक चोलापुर नदी। इहां के चोलापुर के नही के पुल दूनों तरफ से टूट गएल हव। टूटले के छह महीना के बाद भी अभहीं तक नाहीं बनल। जबकि इ पुल से लाखो लोग आवल जाल करलन।\nविक्रम चलावे वाले मन्टू, कमलेश, प्रिन्स कई लोगन के कहब हव कि इ नदी के पुल दूनों तरफ से टूटल हव। लेकिन सरकार के इ समस्या देखात नाहीं हव। इहंा से जब हमने आइला जाइला त हमने के डर लगल करला। अगर थोड़ा से भी धक्का लगी त लोग सीधे पच्चीस फीट नीचे गिरीयन। दिन के त हमने चला लेहीला लेकिन पांच बजे के बाद नाहीं चलावे के मन करला। प्रधान मुन्नी पाशी के पति सुरेश पाशी के कहब हव कि इ नदी के काम खातिर के पी. डब्ल्यू. डी. में कई बार अप्लीकेशन देहली लेकिन कउनों सुनवाई नाहीं भयल।\nअधिकारी के पास जानकारी पूछे जा त अपने चपरासी से कहियन कि कह दा कि हम नाहीं हई। आउर हमके कउनों चीज के जानकारी नाहीं हव। जब अधिकारी के जानकारी ना रही त जनता के का बतहियन। पी. डब्ल्यू. डी. के राकेश श्रीवास्तव के कहब हव कि हमके कउनों जानकारी नाहीं हव। बड़े साहब के मालूम होई।


दस गो सीट, एगारह परचा : चुनाव मजेदार भइल – टटका खबर\nलखनऊ 12 मार्च (वार्ता). यूपी से राज्यसभा के दसे गो सीट खाली बा आ ओही पर एगारह जने के परचा आजु आखिरी दिने दाखिल हो गइल. अगर सगरी परचा सही निकलल आ केहु आपन परचा वापिस ना लीहल त चुनाव जरुरी हो जाई.\nयूपी विधानसभा के गणित का हिसाब से चुनाव जीते ला 37 गो भोट चाहीं आ भाजपा का लगे ओकर आठो उमीदवार जीतवा लिहला का बादो 29 गो भोट बाचल रही आ एही 29 गो का भरोसे एगो निर्दलीय अनिल अग्रवाल आपन परचा दाखिल कइले बाड़न.\nसपा गोल का लगे के भोट से ऊ महज एगो सीट पर जीत सकेले आ ओकरा बाद ओकर दस गो भोट बाचल रहि जाई,. अगर कांग्रेस, रालोद आ बसपा के भोट एकजुट रहे त विपक्ष आपन एगो उमीदवार अउरी जीता सकेला आ एही भरोसे बसपा भीमराव अंबेडकर के मैदान में उतरले बिया.\nअनिल अग्रवाल के परचा दाखिल करे ला भाजपा विधायकन के साथ मिलल बा.\nएह चुनाव में नियम बा कि विधायक अपना गोल के चाबुकमास्टर (ह्वीप) के देखा के आपन भोट देलें एहसे जे अपना गोल से छटकि के भोट दी ओकर विधायकियो जा सकेला.\nआजि परचा दाखिल करे वालन में केन्द्रीय वित्त मंत्री अरूण जेटली, अशोक वाजपेयी, सकलदीप राजभर, कांता कर्दम, विजय पाल सिंह तोमर, डा अनिल जैन, जीवीएल नरसिंहाराव, अउर हरनाथ सिंह यादव भाजपा का ओर से आपन परचा दाखिल कइले. सपा गोल का तरफ से जया बच्चन आ बसपा गोल का तरफ से भीमराव आपन आपन परचा पहिलहीं दाखिल कर चुकल रहलें.\nTags: अरूण जेटली, यूपी, राज्यसभा चुनाव


भोपाल : जनसम्पर्क मंत्री श्री पी.सी. शर्मा अपेक्स बैंक सभागार में आयोजित भोजपुरी लोकगीत गायन समारोह में शामिल हुए। समारोह में प्रसिद्ध भोजपुरी लोकगीत गायक डॉ. शिवानी मातनहेलिया और साथियों ने प्रस्तुति दी। भोजपुरी सांस्कृतिक मंच के इस आयोजन में पार्षद श्री योगेन्द्र सिंह चौहान भी उपस्थित थे।\nTotal Visitor : 541129


बतकुच्चन – ३८ – Anjoria\nबतकुच्चन – ३८\nDec 12, 2011 बतकुच्चन\nपिछला दिने एगो सम्मानित पाठक के टिप्पणी आइल रहे कि भोजपुरी में श के इस्तेमाल ना होला. उहाँ के भोजपुरी के बढ़िया जानकार हईं आ भोजपुरी पर लगातार शोध करे में लागल बानी. अब एह बात से त हमरो विरोध नइखे कि भोजपुरी में श भा ष के इस्तेमाल ना होखत रहे. भोजपुरी में संयुक्ताक्षरो के परंपरा नइखे रहल. इहाँ ले कि चिल्होर वाला ल्ह, अन्हार वाला न्ह जइसन संयुक्ताक्षर लउके वाला के भोजपुरी में स्वतंत्र वर्ण मान लिहल गइल बा. बाकिर अब ले अगर कुछ नइखे भइल त आगहु ना होखे के चाहीं, एहसे हम सहमत नइखीं. सोच लीं कि अगर भगवान शंकर के संकर बना दिहल जाव त कतना बेजाँय लागी ! अंगरेजी में तवर्ग के ध्वनि ना मिल पावे ओही तरह हर भाषा में कुछ ध्वनि के अभाव देखल जा सकेला. मराठी के ळ के उच्चारण दोसरा भाषा वाला खातिर कतना मुश्किल होला. भोजपुरी में कबो श भा ष के जरुरत ना पड़त रहे त ओकरा खातिर वर्ण ना बनल. बाकिर तब कैथी लिपि में लिखात रहुवे भोजपुरी आजु देवनागरी लिपि में लिखल जाले. एहसे श के इस्तेमाल मना कइल कवनो तरह से उचित ना रही. हम भोजपुरी के ना त विद्वान हईं ना व्याकरणाचार्य. जवन जायज लागेला, सही बुझाला तवना के इस्तेमाल कइल करेनी. आखिर सभे तरह तरह के विराम चिह्न के प्रयोग करते बा नू, जबकि संस्कृत आ ओहसे उपजल बाकी भाषा में इस्तेमाल होखत पूर्ण विराम का अलावा सगरी विराम चिह्न अंगरेजिए से आइल बा. भोजपुरी में देस लिखे वाला के गलत ना माने के चाहीं बाकिर अगर केहु देश लिखत बा त ओकरो के सही माने के चाहीं. अगर श के इस्तेमाल से बहुते विरोध होखे त वइसनका शब्द इस्तेमाल कइल जा सकेला जवना में श ना होखे. ना त साम आ शाम के फरक मेटा जाई. जरुरत बा कि एह बारे में लमहर बहस चलावल जाव जवना में भोजपुरी के बड़का विद्वान आ व्याकरणाचार्यो लोग शामिल होखे आ कवनो राय पर सहमत होखल जा सके. हमनी के हिन्दी आ भोजपुरी दुनु में काम करे के पड़ेला त अइसन कुछ ना कर सकीं कि हिन्दीओ गलत लिखाये लाग जाव. एहसे हमनी के नवहियनो पर गलत प्रभाव पड़ सकेला. ओह लोग के भाषा में विकृति आ सकेला. एहसे हमरा विचार से भोजपुरी के बहुते जटिल भा छँटुआ बनवला के जरुरत नइखे. आगे रउरा सभ के मरजी. रउरा आपन विचार एहिजा लिख सकीलें.\nआन्हर कुकुर बतासे भूंके.\nबतकुच्चन – ३९\n3 thought on “बतकुच्चन – ३८”\nबतकुच्चन पर दो मान्यवर लोग के टिप्पणी भी मजेदार बा। आशा करतानी कि ई चर्चा आउर आगे जाई आउर हमनीं के जानकारी उपलब्ध कराई।\nए बतकूच्चन पर हमार बतकूच्चन जल्दिए आई..कई बेर मन बनवनी हँ…ओरि त मिलल बा…पर सुरुवात कहां से करीं…इ हे नइखे बुझात…ए पर थोड़ा-बहुत लिखले से काम ना चली…एकरा खातिर हम लाइन बाँधि रहल बानी…अउर बहुत जल्दिए…देरो हो सकेला…बेरा-कुबेरा बात पर बात ले के आइबि..हमार कोसिस रही की हमरो बतकूच्चन तर्क पर आधारित होखो न कि खाली लउर लबेदई क के ओपीजी के डेरवावल….हा हा हा हा..वइसे अगर केहू हमरी दिल से पूछे त बतकूच्चन के मजे कुछ अउर बा…एकर इहो एगो कारन हो सकेला कि हमरा सब्दन से बहुत परेम ह.अउर शब्दन के त ब्रह्म के दरजा देहल गइल बा…..अउर बतकुच्चन पढ़ि के हमार जीउआ हरिहरा जाला….हम केतनो काम में रहेनी पर बतकूच्चन जरूर पढ़ेनी….कबो-कबो तो लागेला की हमहुँ ए बतकूच्चन में कूदि पड़ी पर ओकरा खातिर जरूरी बा की ओपी जी की तरे अनुभव अउर पठन।\nखैर आज की जबाना में त केहू बतकुच्चन क सकेला पर ओ बतकुच्चन में उ बाति ना रहेला अउर ओपर इ कहाउतियो लागू ना होला …..छमा करबि सबे इ कहाउट के साकारात्मक पछ देखीं नाकारात्मक नाहीं……लाठी के मारल भुला जाला पर बाती के ना….त इहाँ आइल बतकूच्चन एइसने बा की जे भी पढ़ि उ कबो भुलाई ना….धनवाद…पर एकर मतलब इ ना की हम अउर ना लिखबि…ए बतकूच्चन पर हमार बतकूच्चन जरूर आई।\nआदरनीय ओम जी, रउरा त हमरा के एकदम बड़के आदमी बना देम। हम भोजपुरी के एगो सामान्य प्रेमी हईं जेकरा घरे के भासा ईहे ह। भोजपुरी के जानकार होखे के त सवाले नइखे। ई त राउर बरप्पन बा कि हमरा के अइसन समझनी।\nमानकीकरन के समस्या भोजपुरी में त बड़ले बा, लगभग सब भासा में कम चाहे बेसी बड़ले बा। हम त ना पूर्न बिराम के जगे बिन्दु के पक्ष में बानी में ना कवनो जिद्द के पक्ष में कि हइहे सही बा। राउर ई बात एकदम सोचे-बिचारे लाएक बा कि ए सब मामला पर एगो लमहर बहस चला के एगो निस्कर्स तक पहुँचहीं के चाहीं। बिस्तार से जल्दिए ए मुद्दा पर आपन बात हम रखेम। हँ, अंग्रेजी के चिन्ह के बारे में जहाँ तक बात बा। कुछ अइसन जगहा बा जहाँ पाई के चिन्ह जरूरी बा। गजल, दोहा, चौपाई, सोरठा, छंद जिसन बहुत उदाहरब बा। आजो अवधी में संकर-शंकर चल रहल बा। पर्यायवाची के परम्परा छेत्रीय भासा में हिन्दी लेखा ना चलल। अंग्रेजी के बिराम चिन्ह के अंग्रेजिए के मानल एकदम सही नाहिओ हो सकेला काहेकि विराम चिन्ह अंग्रेजी में कहीं से आइलो हो सकेला। हँ, ई त बड़ले बा कि हमनी किहाँ अंग्रेजिए से आइल बा। अबहीं एतने।\nपिछिला बेरी के राउर बात पर्हनी ह। कुछ बात हम समझ सकताऽनी। तबहूँ काम चलत रहो। मेहनत आ काम त अपना हाथ में बा, बाकि के सोच के अबहीं कुछ करे के कौनो बिकल्प नइखे लौकत।\nLeaveaReply to प्रभाकर पाण्डेय\tCancel reply


Why black sesame and jaggery are donated after Makar Sankranti bath know in bhojpuri - Bhojpuri: मकर संक्रांति के नहान बाद काला तिल अउर गुड़ क काहें कयल जाला दान? जानीं – News18 हिंदी\nBhojpuri: मकर संक्रांति के नहान बाद काला तिल अउर गुड़ क काहें कयल जाला दान? जानीं\nमकर संक्रांति हिंदू धरम क बहुत महत्व वाला तेवहार हौ. खासतौर से उत्तर भारत में एकर बहुत मान हौ. नहान अउर दान के एह तेवहारे के दिना लोग सबेरय नदी, कुंड, तलाब के पवित्र पानी में नहाइ के सुरुज भगवान के अर्घ देलन, अउर काला तिल, गुड़, काली उरुद, चाउर, नमक, घी, सब्जी क दान करयलन. खुद भी तिल-गुड़ क लड्डू परसाद के रूप में खालन. मकर संक्रांति एह साल दुइ दिना 14 अउर 15 जनवरी के हौ.\nLast Updated : January 15, 2022, 09:59 IST\nVIDEO: पैसा कमाने के लिए गुंजन सिंह का बदला मिजाज, अब बेच रहे है चने का साग\nसुरुज देवता जब धनु राशि से निकलि के मकर राशि में प्रवेश करयलन, तब ओही के मकर संक्रांति कहल जाला. सुरुज दक्षिणायन से उत्तरायण होइ जालन. एही दिना से दिन तिल बराबर बढ़य लगयला. सुरुज क उत्तरायण होब बहुत शुभ मानल जाला, अउर मांगलिक काम जइसे शादी-बियाह, गृहप्रवेश आदि शुरू होइ जालन. मकर संक्रांति अकसर दुइ दिना होइ जाला. अलग-अलग पत्रा में संक्रांति क अलग-अलग समय रहले के नाते अइसन होला. एह साल भी संक्रांति दुइ दिना 14 अउर 15 फरवरी के मनाइ जाई. मार्तंड शताब्दी पंचाग के अनुसार, सुरुज 14 जनवरी के दुपहरे बाद 2.43 बजे उत्तरायण होइहय. इ पंचांग के मानय वाले 14 जनवरी के ही मकर संक्रांति मनइहय. लेकिन पूर्वांचल में मकर संक्रांति 15 जनवरी के मनाइ जाई. पूर्वांचल में काशी से निकलय वाला ऋषिकेष पंचांग क जादा मान हौ. काशी वासी पंडित कमलेश नारायण मिश्र क कहना हौ कि ऋषिकेष पंचांग में सुरुज के 14 जनवरी के रात 8.34 बजे उत्तरायण होवय क समय लिखल हौ. स्नान-दान क तेवहार चूंकि उदयकाल में होला, एह के नाते मकर संक्रांति 15 जनवरी के मनाइ जाई.\nपूर्वी उत्तर प्रदेश में मकर संक्रांति पर बिटिया-पतोहुन के खिचड़ी भेजय क भी परंपरा रहल. लाई-चूरा, तिलवा, ढुंढा, नया चाउर, उरदी क दाल, मुरई, मिठाई, फल, सब्जी, नया कपड़ा कुल सजाइ के लोग लेइ जाइ के पहुंचावय, अउर एही के साथे शुभता क शुरुआत होइ जाय. लेकिन खिचड़ी भेजय वाली इ परंपरा अब आज के जुग में खतम भइल जात हौ. न केहूं के घरे ढंुढा बनता, न तिलवा. बजारे से बनल बनावल तिलवा-ढुंढा अउर गजक खरीदल जात हयन. लेकिन काला तिल अउर गुड़ क महत्व मकर संक्रांति पर अपने जगह बरकरार हौ.\nकाला तिल अउर गुड़ के पीछे धार्मिक अउर वैज्ञानिक दूनों कारण हौ. काला तिल शनि भगवान के अउर गुड़ सुरुज देवता के प्रिय हौ. तिल सफेद अउर लाल भी होला, लेकिन काला तिल क खास महत्व हौ. मान्यता हौ कि काला तिल अउर गुड़ क लड्डू चढ़इले, दान कइले अउर परसाद के रूप में खइले से सुरुज देवता अउर शनि देवता दूनों खुश होइ जालन. मकर संक्रांति के अलावा भी कवनो पूजा-पाठ अनुष्ठान में नवग्रह पूजा में काला तिल जरूर चढ़ावल जाला.\nसुरुज अउर शनि के काला तिल से खुश होवय के पीछे, खासतौर से मकर संक्रांति के दिन, एक ठे पौराणिक कथा हौ. सुरुज देवता क दुइ ठे महरारू रहलिन -छाया अउर संज्ञा. छाया से शनि पैदा भइलन, संज्ञा से जमराज. शनि क रंग-रूप करिया रहल, एह के नाते सुरुज के शक होइ गयल कि इ ओनकर लड़िका नाहीं हौ, छाया ओनके साथे दगा कइले हइन. उ छाया अउर शनि के अपने से अलग कइ देहलन. अलगाव के दुख में छाया अउर शनि सुरुज के श्राप देइ देहलन, ओन्हय कोढ़ होइ गयल. सुरुज जब कोढ़ी होइ के तड़पड़ाए लगलन त दूसरके लड़िका जमराज के बहुत दुख भयल. उ तपस्या कइ के पिता के कोढ़ से छुटकारा देवइलन. ठीक भइले के बाद सुरुज के गुस्सा आयल, उ छाया अउर शनि के घरे के ओरी घूइरि के देखलन, अउर घर ’कुंभ’ जरि के भसम होइ गयल. घर जरले से माई-बेटवा दूनों बहुत दिक्कत में आइ गइलन. जमराज के दूनों के दुख से पीड़ा भइल. उ सुरुज से विनती कइलन कि शनि अउर छाया के माफ कइ देयं. सुरुज छाया अउर शनि के घरे गइलन. उहां सबकुछ भसम होइ गयल रहल. घरे में खाली तिल बचल रहल, उहो करिया होइ गयल रहल. शनि ओही काला तिल से अपने पिता सुरुज क सत्कार कइलन. एह सत्कार से सुरुज बहुत खुश भइलन अउर शनि-छाया के रहय बदे ’मकर’ नावे क नया घर देइ देहलन. महरारू-बेटवा के साथे खुद उहां गइलन. सुरुज के आशीर्वाद से घर धन-धान से भरि गयल. ओही समय उ कहलन कि जब-जब उ शनि के घरे या मकर में प्रवेश करिहय, घर धन-धान से भरि जाई. अउर एह दिना जे भी सुरुज के काला तिल अउर गुड़ चढ़ाई, पूजा करी, ओकर कुल दुख दूर होइ जाई. सुरुज अउर शनि दूनों क कृपा प्राप्त होई. तबय से मकर संक्रांति शुरू भयल, अउर लोग काला तिल, गुड़ चढ़ाइ के, दान कइ के, परसाद के रूप में खाइ के मंगलकामना करयलन.\nधरम के अलावा तिल अउर गुड़ क वैज्ञानिक महत्व भी हौ. तिल में, खासतौर से काला तिल में आयुर्वेद के छह रस में से चार रस मौजूद रहयला. दूनों क तासीर गरम होला. ठंढी के मौसम में तिल-गुड़ क लड्डू खइले से गठिया, कमरदर्द, कफ, पित्त में अराम मिलयला, हड्डी मजबूत होला. ठंढी में दिन छोट होला, धूप कम होला, लोग जादातर घरे में लुकायल-छिपायल रहयलन. धूप न मिलले से विटामिन डी नाहीं मिलत त हड्डी कमजोर होइ जाला. अइसने में तिल-गुड़ खइले से हड्डी के मजबूती बदे जरूरी पोषक तत्व शरीरी के मिलि जाला.\nTags: Bhojpuri News, Happy Makar Sankranti, Makar Sankranti\nShocking: पालतू कुत्तों के लिए काल बन गया मालिक, हालत देखकर कांप जाएगी रूह!


भोजपुरी परदा पर एक्शन से भरल ‘सपूत’ | CinemaBhojpuri.in\nJune 15, 2012 - इण्डस्ट्री न्यूज, फिल्म\n- Tagged: सपूत\t- no comments\tसिनेमा भोजपुरी का परदा पर अब एक्शन से भरल फिल्म ‘सपूत’ धमाल मचावे के तइयार बा. आदिशक्ति इंटरटेनमेंट प्रस्तुति आ मुम्बाजी आर्ट्स के बैनर तले बनल ‘सपूत’ में खेसारी लाल यादव पहिला बेर बहुते खतरनाक स्टंट्स करत नजर अइहें. लेखक-निर्माता महेश पाण्डे के एह फिल्म के निर्देशक हउवें मुकेश पाण्डे. फिल्म के पुरा शुटिंग 45 दिन के मैराथन शेड्यूल में भइल बा आ एहमें खेसारीलाल के एक्शन अवतार देखे के मिली. उनुका साथे नया आइल अदाकारा खुशबु बाड़ी. बाकी कलाकारन में मनमोहन तिवारी, काजल सिंह, मनोज वर्मा, ब्रजेश त्रिपाठी, उमेश सिंह, पुष्पा वर्मा, आ संजय पाण्डे, के खास भुमिका बा. फिल्म में एक्शन स्टंट्स फिल्मवले बाड़न सिंह इज किंग. गीतकार विनय बिहारी, संगीतकार दुर्गा-नटराज, राजेश गुप्ता, संवाद लेखक संतोष मिश्रा हउवें. अबहीं फिल्म के पोस्ट प्रोडक्शन चलत बा. (प्रशांत निशांत के रपट)\nमिलत जुलतचौका मरला का बाद खेसारीलाल सपूत में नजर अइहें (3)गहरात जात बा हैदर काजमी आ अक्षरा सिंह के ‘बिगुल’ क राज़ (2)फेरु चलल आदि शक्ति आ रमाकांत प्रसाद के सिक्का (2)मनोरंजन से भरपूर ‘भाई जी’ (2)29 जून से बिहार में ‘रंगबाज राजा’ के जलवा रही (2)To the official site of Related Posts via Taxonomies.\tLeaveaReply Cancel reply


कुछ खातिर सौ के फायदा आ सौ खातिर लाखो के नुकसान – टटका खबर\nकुछ खातिर सौ के फायदा आ सौ खातिर लाखो के नुकसान\nराजनीति के खेल बहुते गजब के होला. कुछ बिल्डरन के फायदा चहुँपावे खातिर कुछ सौ किसानन के नुकसान चहुँपावे वाली राजनीति देखते देखत पाला बदल लेले आ किसानन के हिमायती बन जाले. नोएडा में भइल भू अधिग्रहण के चालबाजी का बाद राहुल के राजनीति से किसान अचानके बेहिसाब फायदा में आ गइल बाड़े आ एब ओहलोग के लालच के सीमा बढ़ गइल बा. किसानन के एह बढ़ल लालच के कवनो तरह पूरा ना कइल जा सकी आ जेतने दिहल जाई लालच आ माँग ओतने बढ़ी.\nकाल्हु केन्द्र सरकार भूमि अधिग्रहण के नयका विधेयक के ड्राफ्ट सार्वजनिक कर दिहलसि. एह ड्राफ्ट में बतावल गइल बा कि अब बहुते जरुरी भइला पर अधिग्रहण कइल जाई आ ओह समय ओह इलाका में भइल कवनो सबले बड़ सौदा के मानक मानत ओकरा से छह गुना दाम किसानन के जमीन खातिर दिहल जाई. शहरी इलाकन में ई सीमा दुगुने ले रही. एकरा अलावहू तरह तरह के प्रलोभन किसानन के दिहल गइल बा जवना का बाद कवनो तरह के विकास खातिर जमीन मिलल मुश्किल हो जाई. एह ड्राफ्ट में इहो साफ कर दिहल गइल बा कि निजी बिल्डरन के खुदे किसानन से सीधे सौदा करे के पड़ी आ सौ एकड़ से बेसी जमीन के सौदा करे वाला बिल्डर के अपना खरचा पर पुनर्वास कार्यक्रमो चलावे के पड़ी.\nएह बिल का बाद अब घर खरीदल सपना हो जाई काहे कि तब जमीन के दाम अतना बढ़ जाई कि शायद लोग ओकर बोझ ना उठा पइहन.


बढ़िया टीम चुनल सफलता के बड़का कारण होला : निरहुआ – Anjoria\nबढ़िया टीम चुनल सफलता के बड़का कारण होला : निरहुआ\nNov 13, 2010 दिनेश लाल यादव, निरहुआ, लोफर\nभोजपुरी सिनेमा के बादशाह अभिनेता का रुप में जानल जायेवाला दिनेश लाल यादव निरहुआ के “लोफर” छठ पूजा का मौका पर रिलीज होखे जा रहल बा. एह साल सात गो सुपर हिट फिल्म देबे वाला निरहुआ से पिछला दिने बैंकाक से लवटला पर भइल बातचीत के कुछ अंश एहिजा दिहल जा रहल बा.\nरउरा एह साल २०१० में सात गो सफल फिल्म दे चुकल बानी. का कारण बा एह लगातार मिलत सफलता के ?\nसबले पहिले माता के आशिर्वाद, बड़ बूढ़ के प्रार्थना, आ छोटकन के प्यार. एकरा बाद सफल टीम के चुनल जे लगन. मेहनत, आ ईमानदारी का साथ काम करे. हम फिल्म चुने घरी एह बाति के खास खयाल राखीलें कि निमन कहानी, बढ़िया टीम, निमन निर्देशक, आ निमने निर्माता होखसु. साथहीसाथ हमनी का अपना फिल्म में दर्शकन के पसन्द आवे वाला मसाला डालीलें आ इहे सब कारण बा एहू साल के सफलता के. सातो फिल्म मनोरंजन करे वाली फिल्म बाड़ी सँ आ ओकर चुनाव सही रहल बा.\nछठ का मौका पर लोफर रिलीज हो रहल बा. कुछ ओकरा बारे में ?\n“लोफर” में एक्शन, इमोशन, आ कॉमेडी तीनो के भरपूर मसाला बा आ दर्शकन खातिर ई फिल्म कम्पलीट मनोरंजन के पैक बा. एह फिल्म में हमार डबल रोल बा आ हमार रंग दर्शकन के जरुर निमन लागी काहे कि हम अपना भूमिका का साथे पूरा न्याय कइले बानी.\nअबहीं रउरा फिल्म आखिरी रास्ता के शूटिंग बैंकाक से कर के लवटल बानी . विदेशन में शूटिंग से भोजपुरी सिनेमा के संभावना आ भविष्य का लउकत बा ?\nसबसे पहिले त ई कि विदेशी लोकेशन पर शूटिंग करत हमनी का अपना दर्शकन के भोजपुरिये में ओह दृश्यन के देखाईलां जवन ओह लोग के पसन्द आवेला. दोसरे ई कि जहवाँ शूटिंग होले ओहिजा के लोकल पब्लिक के भोजपुरी का बारे में पता चलेला कि एकरो आपन फिल्म इन्डस्ट्री बा. ऊ लोग एकरा स्टारन के जानेले. एह सब से हमनी का भोजपुरी सिनेमा के कैनवास के बड़हन बनावत बानी जा, ओकर स्तर बढ़ावत बानी जा. विदेशन में शूटिंग से ओहिजो के निर्माता निर्दैशक हमनी के इन्डस्ट्री का ओर रुख करेलें. जइसे कि अबहिये भइल. बैंकाक में शूटिंग का दौरान ओहिजा के एगो कंपनी हमरा के साइन कइलस आ जल्दिये ओह फिल्म के शूटिंग बैंकाक आ कनाडा में करावल जाई. हम चाहीलें कि पूरा दुनिया का फिल्म इन्डस्ट्री में भोजपुरी सिनेमा के चरचा होखे आ लोग एकरा के बढ़िया नजरिया से देखस.\nकुछ आखिरी रास्ता का बारे में ?\nई फूली एक्शन मूवी ह जवना के साऊथ का स्टाइल में जी सुब्बाराव का फ्लेवर में बनावल गइल बा. एकाध के छोड़ सगरी कलाकार भोजपुरीए के बाड़न ओह फिल्म में.\nनिरहुआ आजु सगरी क्षेत्रीय फिल्म निर्मातन के पसन्द बन गइल बा. कवनो खास कारण ?\nसबले बड़का वजह हमार दर्शक. ओह लोग के प्यार हमरा के अतना बड़ बना दिहले बा कि जबे कवनो निर्माता निर्देशक बिहार यूपी के रुख करेला आ पता लगावेला कि केकर फिल्म कमाई करत बाड़ी सँ त ओकरा एक स्वर में हमार नाम सुने के मिलेला. रहल बिजनेस के बाति त हम अपना कवनो निर्माता का साथे गलत व्यवहार ना करीं. पूरा ईमानदारी आ लगन का साथे हाजिर रहीलें. अगर निर्माता तइयार बा त फिल्म पूरे कर के सेट छोड़ीलें. हमरा डेट्स में समय के पाबन्दी ना रहे. इहे कारण बा कि जवने निर्माता हमरा साथे काम कइलें सब के सब मुनाफा में रहलें आ केहू डूबल ना. बस इहे कारण बा एह प्यार के.\nराउर आपन कंपनी का करत बिया एह घरी ?\nनिरहुआ इंटरप्राइजेज का बैनर में एह घरी दू गो फिल्म बनत बाड़ी सँ. पहिला “निरहुआ टाँगावाला” फारुख सिद्दिकी का निर्देशन में आ दुसरका “औलाद” असलम शेख का निर्देशन में बनत बा. दुनु के शूटिंग एकेसाथ करावल जाई. पहिले शहर वाला माहौल के शूटिंग होखी फेर गँवई माहौल वाला. एके साथ दू गो फिल्म के शूटिंग के कारण ई बनल कि पिछला साल हमार टाँग टूटला का चलते एगो फिल्म लटकल रह गइल रहे.\nभोजपुरी सिनेमा के किंग कहइला पर कइसन लागेला ?\nई उपाधि दर्शकन के दिहल ह. सुन के बहुते बढ़िया लागेला. बाकिर संगही संगे जिम्मेदारियो बढ़ जाला. दर्शकन का उम्मीद पर खरा साबित होखे खातिर लगातार मेहनत करे पड़ेला. हमेशा इहे कोशिश रहेला कि हमार दर्शक हमरा से निराश मत होखसु.\nराउर आवे वाली फिल्मन का बारे में ?\n“लोफर” त एही छठ पर रिलीज हो रहल बा. फेर आई “दुश्मनी” आ ओकरा बाद “आखिरी रास्ता”. फेर रामाकान्त प्रसाद के “दिलजले” के शूटिंग बा, तब “गंगा जमुना सरस्वती” के. प्रवेश सिप्पी, अभय सिन्हा, आ साउथ के फिल्म बाड़ी सँ. हमार अगिला दू साल के डेट ओही निर्मातन का लगे बा जवन आजु हमरा साथे काम कर रहल बाड़े.\nअबकी दिवाली खास रहल रवि किशन के\nसंजय पांडे बनलन महारानी\n3 thought on “बढ़िया टीम चुनल सफलता के बड़का कारण होला : निरहुआ”\nDILEEP KUAMR VAISHYA says:\nभाई लोगन से एगो बिनती बा अगर आप लोगन के पास में हमनी के खातिर कौनो नौकरी होए तौ बताई कहे की हमहू एही लाइन में आवा चाही ला तौ आप से बिनती बा की तानी हमनी के ध्यान दी ….फिल्म में बड़ी कृपा होई राउर लोगन के http://www.dileepvaishya.weebly.com\nmobile no. 09984760021/ 09807042828\nYou are the best bro.Keep it up.We are proud of you.\nEven all Yadav family is prod of you.\nDurgaprasad yadav says:\nbhojpuri film super duper no. 1 hero ba Dinesh lal yadav\nLeaveaReply to DILEEP KUAMR VAISHYA\tCancel reply


भिखारी ठाकूर के मुडि प छत काहे नईखे हो ? | जोगीरा\nHome भोजपुरी साहित्य भिखारी ठाकूर के मुडि प छत काहे नईखे हो ?\nभिखारी ठाकूर के मुडि प छत काहे नईखे हो ?\nनबीन कुमार ‘भोजपुरिया’\nदुकानदार – जब बात कई के खलिहा बतियाई के झारखंड कश्मीर महाराष्ट्र पंजाब आ कवनो देश राज्य जीतल जा सकेला त फेरु काम करे के का जरुरत बा ।\nका जाने कवन पागल बउचट आ के भिखारी लेखा भुईया लोटियाये रहे वाला आदमी के मुर्ति छपरा के सिवान प लगा गईल ना त कवन भिखारी के भिखारी ,, चाह पिही जाड पडता हाड कंपा दिही । अपना सोच के रउवा सभ दिल्लिये ले राखी गांव जवार मे ओह के छिटला के काम नईखे । बबुआ जी नीमन चाह बा पिही , हाईजेनिक जोहब भिखारी के क्षेत्र मे शायद ना मिली , भिखारी के भाषा खांटी रहे ठेठ रहे , लोग कहेला कि भोजपुरी हाईजेनिक भाषा ना हs…\nभिखारी के गोड उनुका जनम भईला के बादे से कटाता आ आजूओ लोग शवखे काटsता , रोज चुल्हा सुनगावत घरी आंखि आ मुह मे गईल धुंवा से रोवत खोखत हम भिखारी के मुर्ति के देखत रहेनी , सवाल ढेर बा उनुका से बाकि हम ना करेनी , बेचारा उ अकेले अपना टीम संगे का का करिहे …\n( ई एगो सवाल हम भिखारी ठाकुर चौक प एगो चाह के दोकानि वाला से पुछले रहुवी , काल्हु यानि कि 22/12/14 तारीख के सबेरे के 6-7 बजे के बात ह , दुकानदार के जबाब हमरा के अउरी सवाल करे ना देहुवे , हम उनुकर बनावल दु गो चाह पी के उनुका के हाँथ जोडि के नमस्कार आ भिखारी ठाकुर के प्रणाम कई के पटना निकल गँउवी .. असल मे सवाल बहुत बा आ हम भागत बानी , हमरा लगे जबाब नईखे)\nप्रियंका दुबे के आर्टिकल पढे खाति नितीन भाई आ संतोष भाई मजबुर कईले बाडे उहे पढे के बा अगिला तीन चार दिन ले , बिहार के #बैडलैंड कहे के पाछे प्रियंका दुबे के का प्रायोजन बा का बिहार मे अराजकता के स्थिति बा ? का प्रियंका जी अभी ले जवन आपन रिपोर्ट देले बाडे ओह से हमनी के परिचय बा ? शुरुवाती आधार प हम कही त प्रियंका जी अभी ले भारत के ओह ओह मुद्दन प आपन रिपोर्टिंग कईले बाडी जवना मुद्दन के पुरुष पत्रकार लो छुवे से भागेला । त काफी डेयरिंग , सेंसटिव पत्रकारिता बा प्रियंका जी के , विस्तार से शुक शनिचर ले एहू प लिखाई … पी के के प्रोग्राम बा बाकि 15 साल के नीचे के एलाउ नईखे त देखी काअ होला ।\nनबीन कुमार ‘भोजपुरिया’ के फेसबुक पेज से\nनबीन कुमार 'भोजपुरिया'\nपिछला लेखहोला कबो बहार त पतझड़ जमीन पर\nअगिला लेखई शहर\nफिल्‍म में काम करना मेरे लिए किसी सपने का सच होने...


दिलो दिमाग पर छा गइल गठबन्धन प्यार के – Anjoria\nअप्रैल 3, 2010 गठबन्धन प्यार के, भोजपुरी फिल्म\nमोनिका सिन्हा के निर्माण आ विष्णुशंकर वेलू का निर्देशन में बनल भोजपुरी फिल्म गठबन्धन प्यार के बिहार के हर सिनेमा हॉल में हाउसफुल के रिकार्ड बनवले बिया. सीतामढ़ी आ कई जगहा त लाठी ले चटकल टिकट खिड़की पर. पटना समेत बिहार के सगरी बड़ सिनेमाहॉलन पर कब्जा हो गइल बा एह फिल्म के.\nगठबन्धन प्यार के में चार गो गायक फिल्मी परदा पर एक साथ आइल बाड़न आ ओह लोग खातिर भीड़ उमड़ पड़ल बा. पवन सिंह, छोटू छलिया, कल्लू आ अंजलि के एक झलक देखे खातिर सिनेमाहाल का टिकट खिड़की पर लमहर लमहर कतार लागल बा. फिल्म के नायिका रिंकू घोष एक बेर फेर देखा दिहली कि ऊ लोग का दिल में बसेली.\nनिरहुआ रिक्शावाला जइसन फिल्मन के प्रस्तुतकर्ता रहल संजय सिन्हा एकरो के प्रस्तुत कइले बाड़े आ फिल्म के सफलता देख निर्मात्री मोनिको सिंह गदगद बाड़ी. कहत बाड़ी कि गठबन्धन प्यार के दर्शकन के नब्ज पकड़ लिहले बा आ साबित हो गइल कि भोजपुरी वर्ल्ड में बढ़िये फिल्म चलेला आ खूब चलेला. एह फिल्म के सबसे कास बात बा कि एकरा में चौदह गो गाना बा बाकिर आयटम नम्बर एको ना. पुरा तरह से पारिवारिक फिल्म गठबन्धन प्यार के देख के दर्शक राजश्री प्रोडक्शन के फिल्मन के याद करे लागत बाड़े. कहत बा लोग कि बिना आयटमो नम्बर के फिल्म सुपर हिट हो सकेला.\nगठबन्धन प्यार के फिल्म देखे खातिर जवना तरह से भीड़ जुट रहल बा ओकरा से कहल जा सकेला कि एह तिमाही के ई सबले बड़ आ सफल फिल्म बिया. निर्मात्री आ निर्देशक सहित फिल्म के पूरा टीम दर्शकन के धन्यवाद दे रहल बाड़े.\nह फिल्म के ले के कुछ दिन पहिले एकरा प्रस्तुतकर्ता संजय सिन्हा से बात भइल रहे. ओही बातचीत के कुछ अंश एहिजा दिहल जा रहल बा…\nसंजय जी, एक साथ चार गो गायक के फिल्मी परदा पर पेश करे के आयडिया कहाँ से मिलल?\nनिरहुआ रिक्शावाला बनावे से पहिलहू दर्शकन का बीच एगो सर्वे करवले रहीं. गठबन्धन प्यार के के निर्मात्री मोनिका सिंह आ निर्देशक विष्णुशंकर वेलूओ दर्शकन का बीच जा के ओह लोग के राय जनला का बादे फिल्म बनावल शुरु कइल. चार गो गायक बाड़न से फिल्म के गीतो संगीत कमाल के बनल बा. रिलीज होके से पहिलही से एकर गाना घर घर बाज रहल बा. पंकज के लिखल गीत आ पप्पू श्रीवास्तव के संगीत बहुते बढ़िया बनल बा.\nरिंकू घोष के भोजपुरी के मधुबाला कहल जाला. कइसन रहल उनका साथे काम करे के अनुभव?\nरिंकूए घोष ना, एह फिल्म के हर कलाकार सौ फीसदी दिहले बाड़े एह फिल्म के. रिंकू घोष त फिल्म में जान डाल दिहले बाड़ी. तीनो गायक, पवन, छोटू छलिया, कल्लू आ गायिका अंजलि एह फिल्म खातिर रातदिन काम कइले बा लोग. आ ओह लोग के मेहनत के दर्शकन के प्यार मिलही के बा.\nनिर्देशक वेलु कतना न्याय कइले बाड़े एह फिल्म से?\nविष्णु शंकर वेलू त एकरा के पूरा पैकेजे बना दिहले बाड़े आ हर आदमी एह फि्लम के बेर बेर देखल चाही.\nस्रोत : शशिकान्त सिंह, रंजन सिन्हा\nOne thought on “दिलो दिमाग पर छा गइल गठबन्धन प्यार के”\nKrishna Kumar Tiwari कहते हैं:\nअप्रैल 6, 2010 को 7:46 अपराह्न पर\nआप लोगन के हमार नमस्ते बाते\nहमके एक गीत बा का हमरो दिनवा बहुरिहे की नहीं, एके हम अमेरिका में केहू किहा सुनले रहली | एकर CD मिली कही आजकल हम रूस में रहतानी | कवनो उपाय बा जवने से हमके इ गाना मिल जा | ये गाना के बारे में कुछ हमके मदद करी\nके गवाले बा गायक के हवे | हमार घर गोरखपुर हवे लेकिन सात साल से हम विदेश में ही रहत बानी | हमार कवनो मदद करी | ईहा कई लोग बाने जवन भोजपुरी के आदर करे ले |\nकृष्ण कुमार तिवारी\nहमार ई मेल – kkkt_p@yahoo.in हवे |


सोमार से बिहार में रही ट्रक हड़ताल – टटका खबर\nबिहार रोजी-रोजगार व्यापार\nसोमार से बिहार में रही ट्रक हड़ताल\nSep 13, 2020 ट्रक हड़ताल, बिहार\nकाल्हु सबेरे छह बजे से बिहार में ट्रक वालन के बेमियादी हड़ताल शुरु होखे जा रहल बा. एकर एलान करत मालिकन के संघ अध्यक्ष भानु प्रताप सिंह कहलन कि एकरा से होखे वाला जनता के परेशानी के जिम्मेदार बिहार सरकार होखी जे हमनी के माँग सुने के तइयार नइखे.\nजान जाईं कि जब जब चुनाव के मौका आवेला तब तब अलग अलग संगठन भा यूनियन आपन आपन मांग ले के आन्दोलन शुरु कर देला. काहे कि ओह लोग के मालूम बा कि चुनावी मजबूरी में राजनीतिक गोल ओह लोग के जायज नाजायज हर मांग माने के मजबूर होखी.\nट्रक मालिकान के कहना बा कि परो साल एह हड़ताल के एलान रहुवे बाकिर तब सरकार बहला फुसला के ओह लोग के मना लिहलसि आ हड़ताल टार दीहल गइल रहुवे. बाकिर कोविड का चलते च्रक वालन के परेशानी बरदाश्त का बाहर हो गइल बा. धंधा चलत नइखे बाकिर रोड टैक्स, कर्जा वापसी, आ लूटपाट का चलते जीयल मुहाल हो गइल बा.\nट्रक वाले चाबत बाड़ें कि सरकार एक बरीस के रोड टैक्स माफ कर देव, बैंक करजा वसूली बन्द कर देस, फिटनेस, परमीट, बीमा वगैरह के वैधता अगिला साल मार्च ले कर दीहल जाव.


साइबर अपराध से निबटे खातिर संस्थान बनाई केन्द्र सरकार – टटका खबर\nसाइबर अपराध से निबटे खातिर संस्थान बनाई केन्द्र सरकार\nइलाहाबाद के भारतीय सूचना आ प्रौद्योगिकी संस्थान के निदेशक एम डी तिवारी बतवले बाड़न कि केन्द्र सरकार का सहयोग से एगो संस्थान बनावल जा रहल बा जवना में साइबर अपराध से निबटे लायक लोग प्रशिक्षित कइल जइहें. एह खातिर केन्द्र सरकार पचास करोड़, राज्य सरकार पैंतीस करोड़, आ औद्योगिक घरानन से पन्द्रह करोड़ मिले जा रहल बा. संस्थान साइबर अपराध का खिलाफ मजगर कानूनो बनावे के काम करी.


टटका खबर, मंगल, ३ अप्रेल २०१२ – टटका खबर\nटटका खबर, मंगल, ३ अप्रेल २०१२\nगोरखपुर के राकेश कुमार सिंह पीसीएस परीक्षा २००९ मे पहिला जगहा आइल बाड़न. महिला वर्ग में पहिला जगहा पर इलाहाबाद के अर्चना द्विवेदी आइल बाड़ी.\nयूपी के मुस्लिम बहुल इलाकन में अब उर्दू माध्यम से पढ़ावे वाला स्कूल खोलल जाए के एलान मुख्यमंत्री अखिलेश यादव कइले बाड़न.\nजौनपुर के वीरबहादुर सिंह पूर्वांचल विश्वविद्यालय के इंजीनियरिंग के छात्र सोमार का दिने कुलपति आवास पर प्रदर्शन कइले आ ओह दौरान तोड़फोड़ो कइले. ऊ लोग पीसी लैब खातिर आंदोलन करत बा.\nबरेली में इम्तिहान देबे जात परीक्षार्थी ओह लोग से नकल सामग्री के तलाशी लेबे वाला प्रोफेसर के पिटाई कर दिहले.\nबिहार वेटेनरी कॉलेज के जूनियर डाक्टर सोमार का दिने छात्रवृति बढ़ावे के माँग लेके एक दिन के धरना दिहले.\n१९८० बैच के आईएएस अधिकारी राकेश गर्ग के मुख्यमंत्री अखिलेश यादव के मुख्य सचिव बनावल गइल बा.\nदेवरिया प्लेटफार्म पर घोड़ा दउड़ावे वाला पथरदेवा से समाजवादी पार्टी के विधायक शाकिर अली का खिलाफ रेलवे मुकदमा दर्ज करवलसि. ओने विधायक शाकिर अली के कहना बा कि अपना समर्थकन के भावना के सम्मान करे खातिर ऊ प्लेटफार्म पर घोड़ा पर चढ़ल रहले आ अब से अपना इलाका के दौरा घोड़े पर कइल करीहें.\nनवमी का दिने इटावा के ब्राह्मणी देवी मंदिर में गोलीबारी खातिर शिवपाल सिंह यादव पुलिस के दोष लगवले बाड़न. एह फायरिंग से दू गो श्रद्धालु के मौत हो गइल रहुवे. एह घटना में मरेवालन के परिवार के पाँच पाँच लाख रुपिया आ घवाहिल होखेवालन के पचास पचास हजार देबे के घोषणा मुख्यमंत्री अखिलेश यादव कइले बाड़न.\nअयोध्या मामिला में एक फरीक के पक्षकार जफरयाब जिलानी के राज्य के अपर महाधिवक्ता बनावे के भाजपा विरोध कइले बिया आ एह नियुक्ति के रद्द करे के माँग कइले बिया. अगर जिलानी अपना पद पर बनल रह जात बाड़न त कोर्ट में सरकार के पक्ष तटस्थ रूप से ना रखा पाई.\nगंगा के प्रदूषण मुक्त करे के माँग का समर्थन में भाजपा नेता लोग आजु वाराणसी में गंगा घाट पर धरना दिहल.\nइंटर कॉलेजन के प्रबन्ध समितियन के अदालत से चतुर्थ श्रेणी के कर्मचारी बहाल करे के अधिकार मिल गइल. साथही कोर्ट सरकार के ओह आदेशो के रद्द कर दिहलसि जवना में कहल रहे कि चपरासियन के आउटसोर्सिंग करावल जाव.\nविधान परिषद के एगारह सीट के चुनाव छब्बीस अप्रेल के करावल जाई आ ओही दिने वोट के गिनितियो कर लिहल जाई. नीतीश कुमार, सुशील मोदी, ताराकांत झा, नरेन्द्र सिंह, भीम सिंह, उदय नारायण राय, चंदन बागची, बालेश्वर सिंह भारती, रामाश्रय प्रसाद सिंह, उपेन्द् प्रसाद आ संजय सिंह के कार्यकाल छह मई के खतम होखत बा. ओही सीटन खातिर ई चुनाव करावल जाई.\nलोकायुक्त संशोधन विधेयक सोमार का दिने विधानसभा से पारित हो गइल. हालांकि विरोधी दल के नेता अब्दुल बारी सिद्दीकी कहलन कि जब लोकायुक्त विधेयक पास भइला का बावजूद लागुए ना भइल त ओहमें संशोधन कइला से का फायदा.\nमुख्यमंत्री नीतीश कुमार एह बात से नाराज बाड़न कि बिहार पुलिस के बिना बतवले दोसरा राज्य से आइल पुलिस एहिजा से मुसलमानन के गिरफ्तार कर के ले जात बाड़ी सँ आ कबो दरभंगा माड्यूल त कबो मधुबनी माड्युल भा बिहार माड्युल के नाम दे दिहल जा ता. कहलन कि मुख्यमंत्रियन का बइठक में ऊ ई सवाल उठइहें.\nसोमार का दिने पटना में इंडो तिब्बत बार्डर पुलिस के सेक्टर मुख्यालय के उद्घाटन केन्द्रीय गृह सचिव आर के सिंह कइलन.\nराकांपा के महासचिव तारिक अनवर कहलन कि नीतीश सरकार बिहार के आश्रित बिहार बनावे का बदले आत्मनिर्भर बिहार बनावसु. कहलन कि मुख्यमंत्री अबही विशेष राज्य के दर्जा आ पैकेज माँगत बाड़न जबकि योजना मद के पचास फीसदीओ फरवरी ले खरच ना हो पवले रहुवे.\nसिवान जिला के दरौंदा थाना के रामाछपरा गाँव के रामनरेश सिंह के हत्या के दोषी दारोगा यादव के अदालत उमिर कैद के सजा सुनवलसि.\nकेन्द्र सरकार थलसेना के सलाह दिहलसि कि खरीद प्रक्रिया अइसन बनावल जाव जवना से कवनो तरह के गलती करे वाला के जवाबदेही तय हो सके. सोमार का दिने रक्षा मंत्री सेना से जुड़ल मुद्दा आ प्रस्तावन के समीक्षा कइलन. एह बइठक में थल सेनाध्यक्ष जनरल वी. के. सिंह, नौ सेनाध्यक्ष एडमिरल निर्मल वर्मा, वायुसेना प्रमुख चीफ एयर मार्शल एन. ए. के. ब्राउनी, रक्षा सचिव शशिकांत शर्मा, खरीद महानिदेशक विवेक रे वगैरह शामिल रहले.\nटाट्रा ट्रक खरीद मामिला में सोमारो का दिने सीबीआई वेक्टार प्रमुख रवि ऋषि से पूछताछ कइलसि. शनिचरो के उनुका से कड़ा पूछताछ भइल रहुवे.\nमहाराष्ट्र में नक्सली अतिवादी गढ़चिरौली जिला के जोगनगुड्डा गांव में दू गो आदिवासियन के गाँव में गोली मार के हत्ता कर दिहले स. केन्द्रीय गृह सचिव आर.के. सिंह सवाल उठवले बाड़न कि नक्सली हमला से अकसर गरीबे काहें मारल जाले जबकि ओहनी के दावा होला कि गरीब के उत्थान खातिर काम करेले.\nदिल्ली भाजपा अपना सात गो बागी पार्षदन के पार्टी से निकाल दिहलसि.\nओसामा बिन लादेन के तीन गो बेवा आ दू गो बेटियन पर पाकिस्तान में गैरकानूनी तरीका से रहे के आरोप लगावल गइल बा आ ४५ दिन के जेल के सजा सुनावल गइल बा. सबका पर एक सौ चौदह डॉलर के जुर्मनो लगावल गइल बा.\nअफगानिस्तान में सतरह गो आतंकवादी सुरक्षा बल से मुठभेड़ में मारल गइले.\nसीरिया में अशांति बरकरा बा. एह बीच कोफी अन्नान सुरक्षा परिषद के अपना प्रयास का बारे में जानकारी देबे गइलन.\nस्टार ग्रुप जुलाई २०१२ से मार्च २०१८ तक ले के भारतीय क्रिकेट के प्रसारण, इंटरनेट अउर मोबाइल अधिकार हासिल कर लिहलसि. एकरा खातिर स्टार ग्रुप तीन हजार आठ सौ ५१ करोड रुपिया के बोली लगवलसि. स्टार स्पोर्ट्स के मालिकाना हक रूपर्टमर्डोक का लगे बा.\nभारतीय ओलंपिक संघ तीन बार के ओलंपियन आ हॉकी कप्तान रह चुकल अजीत पाल सिंह के लंदन ओलंपिक खेल खातिर भारतीय दल के मुखिया बनवलसि.\nगहना पर से टैक्स हटावे खातिर उद्योग व्यापार मंडल २४ अप्रेल के भारत बंद करे के एलान कइले बावे.\nपश्चिम बंगाल विधानसभा सोमार का दिने भूमि सुधार संशोधन विधेयक, २०१२ पारित कर दिहलसि जवना से राज्य में औद्योगिकीकरण के प्रक्रिया तेज हो पाई.\nसरकारी तेल कंपनी सोमार का दिने देश के चेतवली सँ कि अगर दाम बढ़ावे नइखे दिहल जात त पेट्रोलियम के आपूर्ति रोकल जा सकेला. घाटा पर तेल बेचल हमेशा खातिर संभव नइखे. एह कंपनियन के दावा बा कि ओहनी के रोजाना ४८ करोड़ रुपिया के घाटा होखत बा.\nअमरीका आ यूरोजोन में आर्थिक मंदी का चलते फरवरी में भारत के निर्यात चार दशमलव दू फीसदी घट गइल. जबकि आयात बीस दशमलव छह फीसदी बढ़ गइल बा.\nसेबी शेयर बाजारे के सूचीबद्ध करे के रास्ता साफ कर दिहलसि आ कहलसि कि एकर ५१ फीसदी शेयर जनता का लगे रह सकेला. विमल जालान समिति एकर विरोध कइले रहुवे.\nशेयर बाजार में सोमार का दिने मामूली तेजी देखे के मिलल.\nटटका खबर, सोमार, २ अप्रेल २०१२\nटटका खबर, बुध, ४ अप्रेल २०१२


चारा घोटालेबाज लालू के गोल काल्हु पेट्रोल-डीजल के दाम बढ़ला पर विरोध प्रदर्शन करी – टटका खबर\nMay 25, 2018 चारा घोटाला, पेट्रोल-डीजल\nराजद के राष्ट्रीय उपाध्यक्ष आ कबो केन्द्रीय मंत्री रहल रघुवंश प्रसाद सिंह आजु राजद के प्रदेश कार्यालय में रेघरियवलन कि मोदी का राज में पेट्रोल-डीजल के दाम लगातार बढ़ले जात बा आ अब पेट्रोल 83 रुपिया आ डीजल 72 रुपिया लीटर से अधिका पर बेचात बा. पूछलन कि अबहीं ले पेट्रोल-डीजल के जीएसटी का दायरा में काहे नइखे ले आवल गइल. उनुकर कहना बा कि देश में लोग हाहाकार करत बा.\nरघुवंश प्रसाद इहो कहलन कि पाकिस्तान में पेट्रोल 44 रुपिया आ डीजल 51.15 रुपिया लीटर बेचात बा. बेचारु के मालूम नइखे कि पाकिस्तान के हालत अतना खस्ताहाल बा कि ओकरे लगे आपन जरुरत पूरा करे लायक पइसा नइखे रहि गइल. रघुवंश इहो ना बतवलन कि जब जनता में अतना हाहाकार मचल बा त लोग बवाल काहे नइखे काटत जबकि देश के तमाम विरोधी गोल जनता के भड़कावे में लागल बाड़े. शायद रघुवंश प्रसाद जइसन लोग के ई शिकायत एहसे बा कि सरकार पेट्रोल-डीजल से मिले वाला धन से देश के गरीब जनता ला खरचत बिया जवना चलते विरोधियन के दाल नइखे गल पावत.


बिहार – Page2– टटका खबर\nबलिया, 27 मई. विश्व भोजपुरी सम्मेलन के बलिया इकाई आ पाती-रचना मंच के साझा आयोजन में आजु बिहार आ यूपी के सुदूर जनपदन से आइल विद्वान, रचनाकार, अउर सृजनकर्मी तिक्खर घाम आ गर्मी का बावजूद बढ-चढ़ के हिस्सा लिहलें. बलिया के बापू भवन (टाउन हॉल) में आचार्य रह चुकल आ हिन्दी संस्कृत के विद्वान डॉ\nपटना 25 मई. जेल के सजा काटे का दौरान इलाज का नाम पर जमानत पर छूटल चारा घोटालेबाज लालू के गोल राष्ट्रीय जनता दल(राजद) आजु कहलसि कि ऊ केन्द्र में भारतीय जनता पार्टी (भाजपा) नीत नरेन्द्र मोदी सरकार के राज में पेट्रोल-डीजल के दाम लगातार बढञत गइला का खिलाफ बिहार भर में विरोध जुतूस निकाली.\nमऊ में ट्रैक्टर ट्राली पलटला से मजदूर के मौत मऊ, 08 मई (वार्ता) मऊ जिला के मधुबन इलाका में बालू लदले एगो ट्रैक्टर ट्राली पलटला से एगो मजदूर रामपुकार गोंड (35 बरीस) के मौत हो गइल. गोरखपुर में करंट लगला से दू जने के मौत गोरखपुर, 08 मई (वार्ता) गोरखपुर जिला के गुलहरिया इलाका में\nजहराइल खाना खा के 100 लोग बीमार आरा 07 मई (वार्ता) भोजपुर जिला के पीरो इलाका के बरौली गांव के अक्षय लाल का घरे शादी का दौरान खाना खइला का बाद करीब 100 लोग के तबियत खराब होखे लागल आ कै करे लागल लोग. सभका के आरा आ पीरो के अस्पतालन में भर्ती करावल गइल.\nकार आ कंटेनर का बीच टक्कर से तीन लोग के मौत छपरा 06 मई (वार्ता) सारण जिला के दाउदपुर इलाका के भोला ढाला का नियरा काल्हु देर रात एगो कार बेकाबू होके कंटेनर से टकरा गइल आ एह हादसा में दाउदपुर थाना के टेटीहा टोला के शिवनाथ सिंह (50 बरीस), विधायी सिंह (18 बरीस) अउर\nछपरा 25 अप्रैल (वार्ता). दाउदपुर इलाका के बनवार रेल ढ़ाला का नियरा आजु बारातियन से भरल एगो पिकअप वैन पलटि गइल आ एह हादसा में एगो औरत समेत चार गो बारातियन के मौत हो गइल आ नौ जने बहुते घवाहिल हो गइलें. पुलिस सूत्र बतवलें कि हाजीपुर से बारातियन के लेके वापिस लवटत एगो पिकअप\nपटना 15 अप्रैल (वार्ता). इमारत-ए-शरिया का ओर से अतवार का दिने बोलावल गइल “दीन बचाओ, देश बचाओ” सम्मेलन में मुस्लिम नेता लोग एक चुर से नरेन्द्र मोदी सरकार से तीन तलाक बिल वापस लेबै के मांग कइल आ कहलसि लोग कि मुसलमानन के डरवावे के कोशिश बंद करे के कदम उठावे सरकार. आरोप लगावल लोग


मलेशिया में 21 जुलाई के जुटीहें भोजपुरी सिनेमा के तमाम दिग्गज – Anjoria\nअप्रैल 30, 2018 IBFA, अन्तर्राष्ट्रीय अवार्ड समारोह, भोजपुरी सिनेमा\nभोजपुरी सिनेमा के अकेल इंटरनेशनल फिल्म फेस्टीवल अबकी मलेशिया में 21 जुलाई 2018 के होखे जा रहल बा.\nअभय सिन्हा कहलन कि भोजपुरी में बहुत बढ़ियो फिलिम बनेली सँ बाकिर भोजपुरी सिनेमा अउरी गीत गवनई लेके अइसन बदनाम क दीहल गइल बा कि नीमन काम ओह हवा में देखा सुना नइखे पावत. कहलन कि एही माहौल को सुधारे बदे एह अवार्ड समारोह का जरिए भोजपुरी सिनेमा के नीमनका रुप देखावल जाई.\nजान जाईं कि विदेश में भोजपुरी सिनेमा के अन्तर्राष्ट्रीय अवार्ड समारोह के शुरुआत क के भोजपुरी सिनेमा के सितारनके दूर देश ले जा के सम्मानित करवलें. भोजपुरी सिनेमा के पहिलका अन्तर्राष्ट्रीय अवार्ड समारोह मॉरीशस में करावल गइर रहुवे आ ओकरा बाद दुबई में. पिछला साल एकर आयोजन लंदन में कइल गइल आ अब भोजपुरी सिनेमा के चउथका अन्तर्राष्ट्रीय अवार्ड समारोह मलेशिया में आयोजित कइल जा रहल बा.\nभोजपुरी सिनेमा के अन्तर्राष्ट्रीय अवार्ड समारोह भोजपुरी के आवाज गाँव देहात से उठा के सात समन्दर पार ले जाके एकरा के चर्चित करा दिहल गइल बा आ भोजपुरी दुनिया के विस्तार करत एकरा के अन्तर्राष्ट्रीय मंच प्रदान कइल गइल बा.\nएह अवार्ड समारोह ले के भोजपुरी सिनेमा इंडस्ट्री में उछाह के माहौल बा.


धनिया के थाना में दू गो हीरोइनन का साथे राजेश वशिष्ठ – Anjoria\nधनिया के थाना में दू गो हीरोइनन का साथे राजेश वशिष्ठ\nभोजपुरी के धनिया माने कि रिंकू घोष आ आमरीन, दुनु हीरोइनन, का साथे अभिनेता राजेश वशिष्ठ भोजपुरी फिल्म ‘धनिया के थाना’ में इश्क फरमावत नजर अइहे. ई एगो कॉमेडी फिल्म ह जवना के निर्माता इन्द्रजीत अउर राकेश भदूरिया आ निर्देशक राकेश भदूरिया हउवे.\nबतावे जोग बा कि राजेश वशिष्ठ अनेके टी. वी. सीरियल आ हिन्दी फिल्म कइला का बाद अब भोजपुरीओ में आपन एगो नया पहचान बनावल चाहत बाड़े. पंजाब के रहे वाला राजेश वशिष्ठ के भोजपुरी भाषा बहुते पसंद बा. कहलन कि भोजपुरी फिल्म ‘‘धनिया के थाना’’ कइला का बाद लागल जइसे बॉलीवुड के कवनो बड़ फिल्म कइले. खुशी जतवले कि उनुका भोजपुरी संस्कृति से जुड़े के मौका मिलल. राजेश के उम्मीद बा कि ई फिल्म दर्शकन के खूब पसंद आई.\nएह फिल्म में अभिषेक गिरी लिलीपुट का मुख्य भूमिका में बाड़े.\nरवि – मनोहर के आंधी तूफ़ान के मुहूर्त भइल\nसंजय पांडे के डबल धमाका


भोजपुरी साहित्य खातिर समर्पित इंजीनियर अब हमनी का बीच ना रहनी। | जोगीरा\nHome Bhojpuri Film Industry News News in Bhojpuri भोजपुरी साहित्य खातिर समर्पित इंजीनियर अब हमनी का बीच ना रहनी।\nभोजपुरी साहित्य खातिर समर्पित इंजीनियर अब हमनी का बीच ना रहनी।\nआजु सबेरे प्रो. ब्रजकिशोर जी (79 वर्षीय) के निधन हो गइल। उहाँ के कई दिन से बीमार चलत रही। आजु ब्रजभूषण मिश्र चाचा से बात कइला आ प्रो ब्रजकिशोर जी के बेटी बुलबुल से बात कइला पर जानकारी प्राप्त भइल ह। 10-15 दिन से उहाँ के पटना के एगो अस्पताल में जिंदगी के जंग लड़त रही, आज सबेरे आई सी यू में उहाँ के अंतिम साँस लिहनी ह।\nप्रो. ब्रजकिशोर जी के जनम मकरसंक्रांति के दिना सन 1939 ई. में सिवान जिला के भगवानपुर हाट प्रखंड का माघर गांव के एगो साधारण गृहस्थ परिवार में भइल रहे। पढ़ाई लिखाई गाँव के प्राइमरी स्कूल, बसंतपुर मिडिल स्कूल आ हाई स्कूल, साइंस कॉलेज, पटना आ बिहार कॉलेज ऑफ इंजीनियरिंग, पटना में भइल रहे। 1964 में इहा के मेकैनिकल इंजीनियरिंग में बी टेक कइला के बाद बिहार सरकार के विज्ञान आ प्रावैधिकी विभाग के अंतर्गत पॉलिटेक्निक में सहायक प्राध्यापक का रूप में बिहार सेवा आयोग से नियुक्त भइल रही। 2002 के जनवरी में सेवानिवृत्त। 1965 में रूपश्री जी से विवाह बंधन में बंधल रही।\nप्रो. ब्रजकिशोर जी\nहिंदी-भोजपुरी में लड़ीकइये से लिखे के सुर चढ़ गइल रहे।सातवें क्लास से पत्र पत्रिकन में रचना छपत रहे। भोजपुरी, भोजपुरी कहानियाँ, अँजोर, योगी आदि में लगातार कविता, कहानी, निबन्ध के प्रकाशन होत रहे। अखिल भारतीय भोजपुरी साहित्य सम्मेलन के गठन में शुरुये में जुड़ाव भइल। उहाँ के ‘भोजपुरी परिवार’ के सक्रिय सदस्य, ‘अँजोर’ के संपादक मंडल में शामिल रही। ‘धुँआ'(कहानी संग्रह),’जोत कुहासा के(छंदमुक्त कविता, गद्य गीत संग्रह), बूंद भर सावन(कविता संग्रह), ‘एक टुकी अन्हरिया'(भोजपुरी कहानी संग्रह 2009) भोजपुरी में प्रकाशित बाड़ी सन।\n‘लहर के बोल(हास्य-व्यंग्य कहानी संग्रह), ‘सेसर कहानी भोजपुरी के, श्रीमंत, इकीसवीं सदी में भोजपुरी, डॉ विवेकी राय:व्यक्तित्व आ कृतित्व, अनिल कुमार आंजनेय:व्यक्तित्व आ कृतित्व, पराग के रचना संसार, कथाकार कृष्णानंद कृष्ण आदि एक दर्जन से ज्यादा भोजपुरी के पुस्तकन के संपादन भी कइनी।\nहिंदी, भोजपुरी, अंग्रेजी में शैक्षिक-धार्मिक साहित्य के डेढ़ सौ से भी ज्यादा किताब छप चुकल बाड़ी सन ।’अभिनव मातृशक्ति’, ‘योगिराज’ ,’भोजपुरी कथा कहानी’ के सफल सम्पादन आ प्रकाशन भी कइले रही।उहाँ के दूर दर्शन आ आकाशवाणी के पटना केंद्र से कहानी, कविता, वार्ता, परिचर्चा के प्रसारण बराबर होत रहे।\nकहल जा सकेला भोजपुरी खातिर पूरा तरह से समर्पित व्यक्तित्व, संगठन, सम्पादन आ लेखन से भोजपुरी के एगो अलग पहचान दियावेवाला आ अबही वर्तमान में – ‘भोजपुरी सम्मेलन पत्रिका’ के संपादक आ सम्मेलन के संचालक रहल प्रो ब्रजकिशोर जी के निधन से समस्त भोजपुरिया जगत मर्माहत बा।प्रो.ब्रजकिशोर जी के निधन से भोजपुरी जगत के बड़हन क्षति भइल बा। परमपिता परमेश्वर से इहे प्रार्थना बा कि दिवंगत आत्मा के शांति प्रदान करस। एह शोक के घड़ी में समस्त भोजपुरिया समाज के शोक आ संवेदना परिवार के साथे बा।\nपिछला लेखकहां गये जांत और वो जंतसार गीत : एस डी ओझा\nअगिला लेख“भोजपुरी श्लील गीत” अउरी भोजपुरी विचार प्रतियोगिता संपन्न\nभोजपुरी डांसिंग स्टार सीमा सिंह ने लोहा पहलवान के लिए ठुमका...


भक्ति भाव में डूबले भोजपुरिया सितारा – Anjoria\nमहाराष्ट्र में गणेशोत्सव के वइसने महत्व ह जइसन बिहार में छठ के. पिछला दिने मुंबई में गणेशोत्सव का दौरान महाराष्ट्र में बसल भोजपुरिया सितारा लोगो गणेशोत्सव के रंग में रंगा गइलें. दस दिन चले वाला सार्वजनिक गणेशोत्सव का जगहा घर में पूजा करे वाला लोग भगवान गणेश के मूर्ति डेढ़ दिन भा पाँच दिन ला करेलें.\nपिछला कई साल से रवि किशन किहाँ डेढ़ दिन ले बप्पा विराजमान रहेलें बाकिर एह साल चंडीगढ़ में चलत अपना हिंदी फिल्म लकी कबूतर के शूटिंग में व्यस्त रहला का चलते रविकिशन भगवान गणेश के आरती खातिर मुंबई अइलन आ दू घंटा बिता के वापिस लवट गइलन.\nविनयो आनंद गणेश भक्त हउवें आ उनको किहाँ हमेशा से भगवान गणेश विराजमान होत आइल बाड़ें. विनय आनन्द के बचपन अपना मामा गोविंदा किहा बीतल आ ओहिजा हर साल होखे वाला गणेश पूजा के परंपरा विनय आनन्द अपनो घरे जारी रखले बाड़न.\nअभिनेत्री अंजनो सिंह मुंबई अइला का बादे से अपना घर में भगवान गणेश के विराजमान कइल शुरू कर दिहली आ एहसाल तिसरका बेर उनका किहां गणेश पूजा भइल. एह पूजा में अंजना सिंह का घरे दिनेश लाल यादव निरहुआ, खेसारी लाल, शुभी शर्मा समेत फिल्म जगत के दर्ज़नो लोग आइल आ पूजा में शामिल भइल.\nअभिनेत्री संगीता तिवारी का घरे पाँच दिन के गणेश पूजन होखत बा. मुंबईए में पलाइल पोसाइल एह बिहारी बाला किहां गणेश पूजा के सिलसिला बरीसन से चलल आवत बा.\nभोजपुरिया खलनायिकी के सिरमौर अवधेश मिश्रा किहाँ पिछला नौ साल से गणेश पूजा होत आवत बा.\nकोरियोग्राफर से अभिनेता बनल राजीवो दिनकर एह साल अपना घरे गणेश भगवान के विराजमान करवलें\nप्रसिद्ध निर्देशक जगदीश शर्मा किहाँ पिछला पचीस साल से गणेश पूजा होखत आवत बा.\nबौबी सिंह का घरे एह साल से गणेश पूजा शुरू भइल बा.


Ram s connection with Navratri born on Ramnavami and Won on Vijayadashami Bhojpuri: नवरातर से राम क नाता- नवमी के जनम अउर दसमी के भइल जीत\nचइत के नवरातर में नवमी के दिन भगवान राम क जनम भयल रहल अउर शारदीय नवरातर में पूरे नौ दिन भगवान राम माई क पूजा कइले रहलन अउर माई से शक्ति हासिल कइके दसवें दिना लंका क राजा रावण पर जीत हासिल कइले रहलन.\nLast Updated: April 21, 2021, 2:07 PM IST\nनवरातर माई दुर्गा क दिन होला. साल में नौ दिन क दुइ ठे नवरातर पड़यला अउर दूनों में माई क पूजा कयल जाला. लेकिन दूनों नवरातर क संबंध देवी के साथ भगवान राम से भी हौ. चइत के नवरातर में नवमी के दिन भगवान राम क जनम भयल रहल अउर शारदीय नवरातर में पूरे नौ दिन भगवान राम माई क पूजा कइले रहलन अउर माई से शक्ति हासिल कइके दसवें दिना लंका क राजा रावण पर जीत हासिल कइले रहलन. एही जीत के खुशी में हर साल दशहरा होला. सनातन धर्म में इ दूनों दिन बहुत महत्वपूर्ण हयन अउर हिंदू लोग इ दूनों दिन यानी रामनवमी अउर दसमी के पूरे आस्था अउर उल्लास के साथ मनावयलन.\nहिंदू धर्म में मान्यता हौ कि चइत महीना में शुक्ल पक्ष के नवमी के दिना पुनर्वसु नक्षत्र अउर कर्क लग्न में भगवान विष्णु राम के रूप में धरती पर आपन सतवां अवतार लेहले रहलन. अयोध्या क राजा दशरथ के तीन रानी रहलिन -कौशल्या, कैकयी अउर सुमित्रा. राम कौशल्या के कोख से पैदा भयल रहलन. राम के मर्यादा पुरुषोत्तम कहल जाला अउर उ धरती पर राक्षसन क नाश कइके मानव धर्म क स्थापना करय बदे अवतार लेहले रहलन. एही मानव धर्म के रामराज्य कहल जाला. भगवान राम के जनम के बारे में निर्णयसिंधु में लिखल हौ.\nचैत्रे नवम्या प्राक् पक्षे दिवा पुण्ये पुनर्वसौ,\nउदये गुरुगौरांश्चोः स्वोच्स्थे ग्रहपंचके..\nमेषं पूषणि सम्प्राप्ते लग्ने कर्कटकाह्वये.\nआविरसीत्सकलया कौसल्यायां परः पुमान्..\nरामनवमी के महानवमी भी कहल जाला. हिंदू लोग पूरे देश में इ त्योहार बहुत श्रद्धा अउर आस्था के साथ मनावयलन, लेकिन राम क जनमस्थली अयोध्या में रामनवमी क विशेष महतव हौ. भगवान शिव क नगरी काशी भी रामनवमी के दिना राममय होइ जाला. लेकिन एह साल कोरोना के नाते रामनवमी के कार्यक्रम पर रोक हौ. अयोध्या में संत समाज भक्तन से आह्वान कइले हौ कि रामनवमी के दिना मंदिर में आवय के बदले घर में ही भगवान राम क पूजा कयल जाय. काशी में भी भगवान राम क सांकेतिक पूजा क प्रबंध हौ.\nअयोध्या के बाद काशी में भगवान राम क बहुत मान हौ. भगवान राम लंका क राजा रावण क बध कइले के बाद ब्रह्मदोष से मुक्ति बदे पूरे परिवार के साथ काशी आयल रहलन. गुरु वशिष्ठ के सलाह पर काशी में उ पंचकोसी यात्रा कइलन अउर रामकुंड तथा रामेश्वर में शिवलिंग स्थापित कइके पूरे विधिविधान से पूजा कइलन. तब जाइके ब्रह्महत्या से मुक्ति मिलल. काशी में ही तुलसी दास अस्सी घाट पर रामचरित मानस क रचना कइलन. तुलसी अखाड़ा, संकटमोचन मंदिर, रामकुंड अउर रामेश्वर में रामनवमी पर विशेष दर्शन-पूजन अउर आयोजन होला. भक्तन क भारी भीड़ उमड़यला. शोभायात्रा निकलयला. लेकिन एह साल कुल सूना हौ.\nसनातन धर्म में राम विष्णु क अवतार हयन, लेकिन खुद में उ एक मनुष्य के मर्यादा में रहि के आपन पूरा जीवन धरती पर बितउलन. शक्ति क पूजा भी उ मनुष्य के रूप में ही कइले रहलन. पौराणिक कथा के अनुसार, रावण से युद्ध के दौरान राम क सेना सफल नाहीं होइ पावत रहल. कवनो शस्त्र कामय न करय. रावण के पास भगवान शिव क देहल वरदान रहल. राम क सेना उदास भयल जात रहल. रोज युद्ध होय, लेकिन निष्कर्ष क अता-पता नाहीं रहल. अंत में जामवंत राम के देवी क तपस्या कइके महाशक्ति के अपने वश में करय क सलाह देहलन. भगवान राम दुर्गा के नव रूप क पूरे नौ दिन पूजा कइलन अउर अंत में देवी प्रसन्न भइलिन अउर आशीर्वाद देहलिन. तब जाइके दसवें दिन रावण मारल गयल. पुराण के एह कथा पर कवि सूर्यकांत त्रिपाठी निराला ’राम की शक्ति पूजा’ नाम से एक लंबी कविता लिखले हउअन. इ कविता बहुत शानदार अउर चर्चित हौ.\nभगवान राम मर्यादा पुरुषोत्तम रहलन. लेकिन उ कुछ घटना अइसन भी कइले हउअन, जवन ओनके मर्यादा पर कलंक लगावयला. अहिल्या उद्धार क घटना भगवान के रूप में ओन्हय जहां चमत्कारिक बनावयला, त ओही दूसरी ओर बाली क बध ओनके ऊपर कलंक लगावयला. बाली क बध उ पेड़े के पीछे छिपि के कइले रहलन. हलांकि इ दूनों कदम ओन्हय मजबूरी में उठावय के पड़ल रहल.\nकबीर दास हलांकि भगवान राम के आदि राम के रूप में मानयलन. उ राजा दशरथ के राम क पूजा करय के बदले आदि राम क पूजा करयलन. कबीर दास के अनुसार, इहय आदि राम अविनाशी परमात्मा हयन, सबकर सर्जनहार अउर पालनहार हयन. ओनही के नाते धरती अउर अकाश क अस्तित्व हौ. तैतीस करोड़ देवी-देवता ओनके आगे नतमस्तक हयन. उ लिखले हउअन.\nएक राम घट घट में बैठा.\nएक राम जगत से न्यारा.\n(लेखक सरोज कुमार वरिष्ठ पत्रकार हैं. यह उनके निजी विचार हैं.)


सी.सी.एल. में उतरत ‘भोजपुरी दबंग’ क्रिकेट टीम के थीम सांग तइयार – Anjoria\nक्रिकेट प्रेमियन के जोश भर दी ‘दे लपेटा बांध के फेटा’\nसेलिब्रेटी क्रिकेट लीग (सी.सी.एल.) में पहिला बेर उतरत भोजपुरी सितारन के क्रिकेट टीम ‘भोजपुरी दबंग’ खातिर थीम सांग तइयार कइल जात बा जवन भोजपुरिया प्रशंसकन में भरपूर जोश भर दी. ‘भोजपुरी दबंग’ के थीम सांग के मुखड़ा बा ‘दे लपेटा बांध के फेटा’… दबंग दबंग दम दम, दबंग दबंग बम बम… जियो बिहार के वीर लड़इया, चापे रहो यू.पी. के भईया….’ एह गीत के लेके सिनेमा भोजपुरी में जबरदस्त उत्साह बा. टीम के कप्तान मेगा स्टार मनोज तिवारी कहतारें कि ऊ आ निरहुआ आपन निजी कामधाम छोड़ के मिल बइठलें आ थीम सांग तइयार कइल लोग. एक लाइन मनोज के सूझल ‘दे लपेटा’, त निरहुआ एह लाइन के आगा बढ़ावत कहले कहा ‘बांध के फेटा’. आ एह तरह ‘ दे लपेटा, बांध के फेटा’ भोजपुरी फिल्म इंडस्ट्री के पंच लाइन बन गइल. मनोज लिखलन ‘दबंग दबंग दम दम’ त निरहुआ जोडलन ‘दबंग दबंग बम बम’. मनोज तिवारी लिखलन ‘जियो बिहार के वीर लड़ैया’ त निरहुआ जोड़लन ‘चापे रहो यूपी के भैया’. दम, दम, बम, बम करत ई पूरा गीत मनोज तिवारी आ दिनेश लाल यादव मिल के तइयार कर लिहलें.\nअब एह गीत के धुन बनावे के जिम्मा संगीतकार शिशिर पांडे के सँउप दिहल बा. मनोज तिवारी इहो कहलन कि एह गीत के बनावत घरी निर्देशक राजकुमार पांडेओ ओहिजा चहुँप गइलन त उनुको से राय विचार कइल गइल.


Download लो आ गया भोजपुरी का एक और नया धमाकेदार वीडियो सांग | आज तक का सबसे मजेदार वीडियो Bhojpuri | Mp4 3GP HD Download\nलो आ गया भोजपुरी का एक और नया धमाकेदार वीडियो सांग | आज तक का सबसे मजेदार वीडियो Bhojpuri\nलो आ गया भोजपुरी का एक और नया धमाकेदार वीडियो सांग | आज तक का सबसे मजेदार वीडियो Bhojpuri Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: लो आ गया भोजपुरी का एक और नया धमाकेदार वीडियो सांग | आज तक का सबसे मजेदार वीडियो Bhojpuri Mp4 3GP HD Download\nDate : 2021-03-19 10:22:05 pm\nTags: लो आ गया भोजपुरी का एक और नया धमाकेदार वीडियो सांग | आज तक का सबसे मजेदार वीडियो, आज तक का सबसे मजेदार वीडियो,मजेदार वीडियो,लो आ गया भोजपुरी का एक और नया धमाकेदार वीडियो सांग,धमाकेदार वीडियो सांग,लो आ गया भोजपुरी,आज तक का सबसे मजेदार,bhojpuri gaana,gaana video,bhojpuri hit gaana,jawani rowata,palani me jawani rowata,bhojpuri dj song,bhojpuri hit song,bhojpuri ka naya gaana,gaana bhojpuri ke,pawan singh new song,khesari lal yadav new song,pramod premi new song\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id Y9I7xng5I50


यूपी विधान परिषद के चुनाव परिणाम, बिहार के चुनाव चरचा, आ अउरियो खबर – टटका खबर\nयूपी विधान परिषद के चुनाव परिणाम, बिहार के चुनाव चरचा, आ अउरियो खबर\nयूपी विधान परिषद के चुनाव परिणाम\nयूपी विधान परिषद के पाँच गो सीट पर भइल चुनाव के परिणाम मिल गइल बा. कानपुर स्नातक सीट से जगेन्द्र स्वरूप. गोरखपुर फैजाबाद स्नातक सीट से सपा के देवेन्द्र प्रताप सिंह, बरेली मुरादाबाद शिक्षक सीट से भाजपा के डा॰ नेपाल सिंह, कानपुर शिक्षक सीट से राजबहादुर चन्देल, आ इलाहाबाद झाँसी सीट से सुरेश कुमार त्रिपाठी जीतले बाड़े. एह चुनाव में बसपा कवनो उम्मीदवार ना दिहले रहुवे बाकिर भाजपा, सपा, आ कांग्रेस जरुर चुनाव लड़ले रहन.\nचउदह कोसी परिक्रमा शुरु\nरामजन्मभूमि अयोध्या में आजु सबेरे से चउदह कोसी परिक्रमा शुरु हो गइल. पंच कोसी परिक्रमा बुध का दिन प्रबोधिनी एकादशी से शुरु होखी. कातिक पूरनमासी के नहान बीस एकईस नवम्बर के अधरतिया से शुरु होखी.\nरणजी क्रिकेट के ग्रुप मैच में यूपी आ उड़ीसा के मैच बिना कवनो नतीजा के रहल बाकिर पहिला पाली के बेहतर रहला का चलते यूपी के तीन अंक मिल गइल. उड़ीसा के कवनो अंक ना मिलल.\nबिहार के चुनाव चरचा आ अउरीओ खबर\nबिहार के छठवाँ आ आखिरी दौर के मतदान खातिर चुनाव प्रचार शुरु हो गइल बा. एह दौर में कांग्रेस पन सोनिया गाँधी का खिलाफ संघ के पूर्व संघचालक सुदर्शन के कहल बाति के ले के आपन प्रचार करत बिया. एही बहाने मुसलमानन के वोट संघ विरोध का नाम पर मिले के उम्मीद बा ओकरा. राहुलो गाँधी अपना चुनाव दौरा में अलीगढ़ मुस्लिम विश्वविद्यालय के छात्र नेता लोग के ले के घूमत बाड़न.\nओने नीतीश लोग के भरोसा दिआवल चाहत बाड़न कि अगर उनका फेर सरकार बनावे के मौका मिलल त अबकी बेर भ्रष्टाचारियन के गरदन नाप दीहें आ भ्रष्टाचार का कमाई से बनल आलीशान महलन में लड़िकन के स्कूल खोलवा दिहन.\nलालू आ रामविलास के संयुक्त प्रचार अभियान बदस्तूर जारी बा. ओह लोग के कहना बा कि विकास के सगरी दावा खोखड़ बा. बिहार में पिछला पाँच बरिस में एकहू उद्योग नइखे खुलल.\nएह दौर के मतदान बीस नवम्बर के पाँच गो जिला के छब्बीस गो विधानसभा सीटन खातिर होखे जा रहल बा.\nसोलहवाँ एशियाड में पंकज आडवाणी भारत के पहिला स्वर्ण पदक दिअवलें.\nचीन में चल रहल सोरहवाँ एशियन गेम्स में भारत के पहिलका स्वर्ण पदक बिलियर्ड का खेल में एकल मुकाबिला में पंकज आडवाणी दिअवलें. भारत के आजु तीन गो रजत पदक आ एगो कांस्यो पदक मिलल बा.\nमधु कोड़ा के सौ करोड़ के संपत्ति जब्त होखी\nप्रवर्तन निदेशालय के अदालत से आदेश मिल गइल बा आ अब ऊ झारखंड के मुख्यमंत्री रहल मधुकोड़ा के सौ करोड़ के संपत्ति जब्त करे के कार्यवाही शुरु करे जा रहल बा. मधु कोड़ा निर्दलीय होखला का बादो गठबन्हन सरकार के मुख्यमंत्री रहलें आ करोड़ों के नाजायज संपत्ति बना लिहलें.\nLipstick game puts Rurki IIT administration in trouble.


मामा भांजा आ ननिहाल – Anjoria\nJun 12, 2010 भोजपुरी फिल्म, मोनालिसा, विनय आनन्द\nलेख के माथा पढ़ के रउरा लागत होखी कि अगर ननिहाल के जिक्र बा त मामा भांजा त होखबे करीहन, काहे कि ननिहाल के मुख्य किरदार त मामे भांजा होलें. बाकिर एहिजा जवना ननिहाल के जिक्र कइल जा रहल बा ऊ कहे के त फ़िल्मी बा बाकिर हकीकत का काफी नजदीको बा. जी हँ, बात हो रहल बा मशहूर अभिनेता गोविंदा के परिवार यानि ननिहाल के.\nननिहाल नाम के एगो फिल्म बनल बा जवना के निर्देशन करत बाड़न राकेश सिंह आ अरुण भोसले. राकेश सिंह के पहचान एगो लेखक के बा बाकिर ऊ गोविंदा के मौसेरा भाईयो हउवन. फिल्म में मुख्य भूमिका निभावत बाड़े विनय आनंद जे गोविंदा आ राकेश सिंह दुनु के भांजा हउवे. मामा भाँजे के ई सिलसिला एहिजे खतम नइखे होखत. फिल्म में महत्वपूर्ण भूमिका में बाड़े प्रमोद सिंह आ कीर्ति कुमार. गोविंदा के सगा बड़ भाई कीर्ति कुमार एह फिल्म में अभिनयो करत बाड़े आ एकरा खातिर गानो गवले बाड़न. प्रमोद सिंह गोविंदा के ममेरा भाई हउवन. एह तरह उहो विनय आनंद के मामा हउवन.\nफिल्म के पूरा शूटिंग बनारस में भइल बा जे एह सबकर ननिहाल ह. मतलब कि रील आ रियल दुनु जिंदगी में ननिहाल अपना नाम के चरितार्थ करत बिया. निर्देशक राकेश सिंह कहले कि आजु काल्ह जहाँ भाइयनो का दीवार खड़ा हो जाला वइसनका में एगो फिल्म में एकही परिवार के अतना सारा लोग का साथे प्रेम से काम करे के अनुभव बहुते बढ़िया रहल. ई पूछला कि का ननिहाल के कहानी रउरा ननिहाल के इर्द गिर्द बा? ऊ कहले कि ना, ई हर ननिहाल के कहानी ह. बतवले कि ननिहाल के शूटिंग आ पोस्ट प्रोडक्शन के काम लगभग पूरा हो चूकल बा.\nननिहाल के मुख्य अभिनेता आ ननिहाल के सबसे छोट सदस्य विनय आनंदो ननिहाल के लेके खासा उत्साहित बाड़न. कहतारे कि ई उनकर खुशकिस्मती बा कि हमार पूरा ननिहाल हमरा साथे बा. विनय इहो कहले कि फिल्म के पूरा यूनिट अगर परिवार के सदस्य होखस त काम करे क मजा दुगुना हो जाला. ननिहाल के बाकी किरदारन में मोनालिसा, राकेश पांडे, ब्रिजेश त्रिपाठी वगैरह शामिल बाड़े.